അപരിചിതന്റെ കാഴ്ചകള്: ..ഓർമ്മയിൽ ഒടുങ്ങുന്ന ഞാവൽ മരങ്ങൾ..\n..ഓർമ്മയിൽ ഒടുങ്ങുന്ന ഞാവൽ മരങ്ങൾ..\nദൃശ്യങ്ങളും ശബ്ദങ്ങളുമായി മാത്രം മനസ്സിൽ ഇന്നും തങ്ങി നിൽക്കുന്ന ഗ്രാമത്തിലേക്ക് ബൈക്കോടിക്കവെ റഷീദ് പറഞ്ഞു..\n“എടാ ഇവിടം ഒരുപാടു മാറി..ഇപ്പോൾ നിനക്കറിയുന്ന ആരെങ്കിലും ഇവിടെ ഉണ്ടോ എന്ന് സംശയമാണ്“.\nനാട്ടിൻപുറത്തെ പതിയെ പതിയെ ഗ്രസിച്ചു തുടങ്ങുന്ന നഗരത്തിന്റെ ആർഭാടങ്ങളിലേക്ക്,കോൺക്രീറ്റ് കെട്ടിടങ്ങളിലേക്ക് നോക്കിയിരിക്കെ അവൻ വീണ്ടും സംസാരിച്ചു..\n“പണ്ട് ഇവിടം വരെയായിരുന്നു..ചെമ്മണു വിരിച്ചിരുന്നത്..ഇവിടന്നങ്ങോട്ട് വരമ്പായിരുന്നു..നമ്മൾ കളിച്ചിരുന്ന ഞാവൽക്കാടും,ഒറ്റ പനയും ഒന്നും ഇന്നില്ല..അവിടെയൊക്കെ വീടു വന്നു“…\nമഴ തകർത്തു പെയ്തിരുന്ന ചില സന്ധ്യകളിൽ ഞാവൽ മരം കാത്തിരിക്കുമായിരുന്നു,മഴ തോരുമ്പോൾ സ്വയം പെയ്തു തുടങ്ങാനായി….ഞാവൽ പഴങ്ങളും, അവസാനിക്കാത്ത ജല കണങ്ങളുമായി മരം പിന്നെ മറ്റൊരു മഴയാകും..\nചുണ്ടും നാക്കും കറുപ്പിച്ചിരുന്ന ഞാവൽ പഴങ്ങൾ തേടി അന്നത്തെ കൂട്ടുകാരുടെ കാൽചുവടുകൾക്കു പിന്നാലെ അലസമായി അലഞ്ഞത് ഓർത്തു പോയി..\n“Rhythm is originally the rhythm of the feet” എന്ന് എലിയാസ് കാനെറ്റി ആൾക്കൂട്ടത്തിന്റെ താളത്തെ കുറിച്ച് പറഞ്ഞത് വായിക്കുമ്പോൾ ആദ്യം ഓർത്തു പോയതു ഈ ഞാവൽ മരത്തെ കുറിച്ചാണ്..\nനിഷ്കളങ്കമായ പാദ മുദ്രകൾ ഞാവൽ മരത്തെ എത്ര തവണ വലം വെച്ചിരിക്കണം.. .ഒരിടത്ത് ആരംഭിച്ച് അവിടെ തന്നെ അവസാനിക്കുന്ന നിരർത്ഥകമായ ഹ്രസ്വ യാത്രകൾ…\nഎല്ലാ യാത്രകളും മടങ്ങി വരാൻ വേണ്ടിയായിരുന്നുവെന്ന് അന്ന് പഠിക്കുകയായിരുന്നോ?\nപണ്ട് വരമ്പ് തിരിഞ്ഞ് ഇടവഴിയിലേക്ക് കടന്നിരുന്ന സ്ഥലത്ത് നിന്നിരുന്ന പരിചിതമായിരുന്ന വീടും തൊടിയും രൂപം മാറിയിരിക്കുന്നു..\nഎന്റെ അത്ഭുതം കണ്ടാവണം റഷീദ് പറഞ്ഞു..\n“എടാ ഇവിടെയായിരുന്നു നമ്മുടെ പാക്കരേട്ടന്റെ വീട്”\n“പാക്കരേട്ടന്റെ വീട് കഴിഞ്ഞ കൊല്ലാ പൊളിച്ചത്..ഇപ്പോ ഇവിടെ പുതിയ ആളുകളാ..”\nപാക്കരേട്ടൻ എന്ന “ഭാസ്കരൻ” ആ ഗ്രാമത്തിലെ ആദ്യ കാല ബിരുദധാരികളിലൊരാളായിരുന്നു.ഗണിത ശാസ്ത്രത്തിൽ ബിരുദാനന്തര ബിരുദം നേടിയ പാക്കരേട്ടൻ എവിടെയോ ഉയർന്ന ജോലിക്ക് ചേർന്നുവത്രെ..പരിക്ഷ്ക്കാരിയായ പാക്കരേട്ടൻ നടന്നു പോകുന്നത് അന്ന് കണ്മഷി പുരണ്ട ചില കണ്ണുകൾ നിശബ്ദമായ പ്രണയത്തോടെയും,മറ്റ് ചിലവ അസൂയയോടെയും,ഇനിയും ചിലത് ആദരവോടെയും നോക്കി നിന്നിരുന്നു..\nപക്ഷെ ഒരു ദിനം പാക്കരേട്ടൻ എല്ലാവരെയും അമ്പരപ്പിച്ചു കൊണ്ട് മടങ്ങി വന്നു.പിന്നെ ദിവസങ്ങളോളം വീടിനു പുറത്തിറങ്ങിയില്ല..\nഗ്രാമം പല കഥ പറഞ്ഞു..\n“ആവൂ… നമ്മടെ ഭാസ്ക്കരനെ കമ്പനിയിലെ ആരോ പറ്റിച്ചൂത്രെ..അതിന്റെ വിഷമാ”\n“ഏയ് ഇതതൊന്ന്വല്ല ഏടത്ത്യേ…ഭഗവതിക്ക് ചിലതൊന്നും അങ്ങട് പിടിച്ചിട്ടില്ലാ.. ഞാൻ അന്നേ പറഞ്ഞില്ല്യെ?..”\n“ഭാസ്ക്കരേട്ടൻ സ്നേഹിച്ച പെണ്ണ് അയാളെ ചതിച്ചുന്നാ കേട്ടത്”..\nഎന്തായാലും പാക്കരേട്ടൻ നഷ്ടപ്പെടാൻ മാത്രമായി ആരെയോ തീവ്രമായി പ്രണയിച്ചിരുന്നുവെന്ന് പിന്നീട് അറിഞ്ഞിരുന്നു\nഎന്തായാലും പാക്കരേട്ടന്റെ ജീവിതത്തിന്റെ കണക്കുകൾ അവിടന്നങ്ങോട്ട് ആകെ തെറ്റുകയായിരുന്നു..ഗുണനം തെറ്റിയ ക്രിയ പോലെ പാക്കരേട്ടൻ ഗ്രാമത്തിലൂടെ നടന്നു.തനിക്ക് മാത്രമറിയുന്ന ഗണിത സൂത്രവാക്യങ്ങളുമായി മരങ്ങൾക്കും,കുള കടവിലെ അലക്ക് കല്ലുകൾക്കും അറിവു പകർന്ന് കൊടുത്തു..ചിലപ്പോൾ വരുന്ന സിനിമാ നോട്ടിസുകൾക്ക് പിന്നാലെ പോയി…\nഇടയ്ക്ക് പാട്ടുകൾ പാടി ഇടവഴികളിലൂടെ നടന്നു.. ഇലക്ട്രിക് ഫാനിന്റെ ശബ്ദം ഇല്ലാതിരുന്ന അന്നത്തെ രാത്രികളിൽ പാക്കരേട്ടൻ പാടി പോകുന്നത് കേൾക്കാമായിരുന്നു..\n“ഓമലാളെ കണ്ടു ഞാൻ പൂങ്കിനാവിൽ….\nമറ്റ് ചിലപ്പോൾ ..”വാ വെണ്ണിലാ.. ഉന്നെ താനെ വാനം തേടിതു…”\nരാത്രി ഭക്ഷണം കഴിക്കാതെ വാശി പിടിച്ചിരുന്ന കുട്ടികളോട് അമ്മമാർ പറഞ്ഞു..\n“മോനെ പാക്കരേട്ടൻ വരാറായി…കഴിച്ചിട്ട് പെട്ടെന്ന് ഉറങ്ങിക്കോ”.\nകുറച്ച് മുതിർന്നപ്പോൾ പാക്കരേട്ടൻ വെറും പാവമാണെന്നും ആരെയും ഉപദ്രവിക്കില്ലെന്നും മനസ്സിലായി..രാത്രികളിൽ പാക്കരേട്ടന്റെ പാട്ട് കേൾക്കാനയി ഞാൻ ജനലഴികളിൽ മുഖം അമർത്തി നിൽക്കും.\nഒരു ദിനം അമ്മയുടെ കൈയും പിടിച്ച് സ്ക്കൂളിൽ നിന്ന് വീട്ടിലേക്ക് നടക്കവെ അമ്മ വാങ്ങി തന്ന ബിസ്കറ്റിന്റെ സന്തോഷത്തിൽ .. അദൃശ്യയായ എതോ അജ്ഞാത കാമുകിയോട് ഞാനും വെറുതെ പാടി.. “നീ കൂടെ പോരുന്നോ.. നീല മല പൂങ്കുയിലെ..”\nഒരു തരത്തിലും ഞാൻ കേൾക്കാൻ ഇടയില്ലാത്ത പാട്ട് പാടുന്നതു കേട്ട് അമ്മ അമ്പരന്നു..\n“എടാ……. നിനക്ക് ഈ പാട്ടൊക്കെ എവിടുന്ന് കിട്ടി………?”\n“പാക്കരേത്തൻ ഇന്നലെ പാടി പോയതാ അമ്മേ”\n“പാവം,ഓരോ മനുഷ്യരുടെ നിയോഗം!!!”\nഅമ്മയുടെ മുഖഭാവത്തിൽ നിന്നോ,വാക്കുകളിൽ നിന്നോ അന്നത്തെ അഞ്ച് വയസ്സുകാരന് ഒന്നും മനസ്സിലായില്ല.\nപിന്നെ കൂറച്ച് കാലം പാക്കരേട്ടൻ എന്റെ പ്രായത്തിലുള്ളവരുടെ ചങ്ങാതിയായി..അതെന്നും അങ്ങനെയായിരുന്നു..\nആദ്യം പാക്കരേട്ടനെ പേടിച്ച് രാത്രി കരച്ചിൽ നിറുത്തിയവരെല്ലാം തന്നെ പിന്നെ പാക്കരേട്ടനോടൊപ്പം കളിക്കാൻ കൂടും..പിന്നെ അവർ മുതിരുമ്പോൾ വിട്ട് പോകുന്നു…ചിലർ വിഷാദത്തോടെ അല്പ നേരം നോക്കി നിൽക്കും..\nപാക്കരേട്ടൻ അപ്പോഴേക്കും തന്റെ പുതിയ കൂട്ടുകാരുമായി പമ്പരം കറക്കാൻ പോയിട്ടുണ്ടാകും…\nഒരിക്കലും കൂടു പറ്റാൻ കഴിയാതിരുന്ന ഒരു കിളിയെ കുറിച്ച് ഇതിഹാസ കഥനത്തിന്റെ ഇതളുകളിൽ ഞാൻ വായിക്കുന്നത് ഒരു കാലത്തിനിപ്പുറമാണ്(*)\nറഷീദിന്റെ ശബ്ദം എന്നെ ഉണർത്തി..\n“വീട്ടുകാർ വീടു വിറ്റ് താമസം മാറി പോയിട്ടും പാക്കരേട്ടൻ പോയില്ല..അവസാനം വീടു പൊളിഞ്ഞ് വീണ ദിവസം ഇവിടെ വന്ന് കുറെ നോക്കി നിന്നത്രേ…പിന്നെ ആരും ഇവിടെ കണ്ടിട്ടൂലാ“\nഞാൻ ഞാവൽ മരങ്ങൾ നിന്നിരുന്ന ഇടത്തേയ്ക്ക് വെറുതെ നോക്കി നിന്നു..\nഞാവൽക്കാടുകളെ നനച്ച് മഴ തുടങ്ങിയ ഒരു ദിനമാണ്.. ഞങ്ങൾ ആ ഗ്രാമം വിട്ട് പോകുന്നത്..നാട്ടിൻ പുറത്തിന്റെ ഓർമ്മകളിൽ നിന്നും നഗരത്തിന്റെ നാട്യങ്ങളിലേക്ക് അതെന്നെ പറിച്ച് നട്ടു.ഒരു മനുഷ്യനു കിട്ടാവുന്നതിൽ ഏറ്റവും നല്ല മുഖം മൂടി അവന്റെ മുഖം തന്നെയാണ് എന്ന് നഗരം പഠിപ്പിച്ചു.. മതിലുകളിൽ നിന്ന് ഉൾമതിലുകളിലേക്ക് വളരുന്ന സ്വയം സൃഷ്ടിച്ചെടുത്ത തടവറകളിലൊന്നിൽ ഒതുങ്ങുമ്പോൾ ഓർക്കാൻ ഒരു ഭൂതകാലം ഉണ്ടെന്ന് മാത്രം ഗ്രാമം ഓർമ്മിപ്പിച്ചിരുന്നു.. ഒരുപാടു നാളുകൾക്കപ്പുറം കടന്നു ചെല്ലുമ്പോൾ ഏതൊക്കെയോ മുഖങ്ങളെയും… ഭാവങ്ങളെയും അപഹരിച്ച് കാലം കടന്നു പോകുന്നതറിയുന്നു..\nവീണ്ടും ആരെയൊക്കെയോ കുറിച്ച് ചോദിക്കണം എന്നുണ്ടായിരുന്നു..പക്ഷെ ഒന്നും ചോദിക്കാൻ തോന്നിയില്ല..ഓർമ്മകളിലെങ്കിലും ഈ ഗ്രാമം പഴയതു പോലെ നിന്നു കൊള്ളട്ടെ…\n“റഷീദെ നമ്മുക്ക് തിരിച്ച് പോകാം…നീ വണ്ടി എടുക്ക്…“\nമാഞ്ഞു തുടങ്ങുന്ന ഭൂതകാലത്തിന്റെ കാല്പാടുകൾ വെറുതെ തിരയുന്ന മനുഷ്യന്റെ മുഖത്ത് നോക്കി റഷീദ് ചിരിച്ചു…\n* ഖസാക്കിന്റെ ഇതിഹാസം\nPosted by അപരിചിതന് at 1:54 AM\nPraveenKottayi November 30, 2010 at 4:06 AM\n"ഒരു മനുഷ്യനു കിട്ടാവുന്നതിൽ ഏറ്റവും നല്ല മുഖം മൂടി അവന്റെ\nമുഖം തന്നെയാണ് എന്ന് നഗരം പഠിപ്പിച്ചു" .. really true.. but its everywhere not only in cities... everybody is forced to change by their life..\nആല്‍കെമിസ്റ്റ് September 19, 2011 at 9:32 PM\nഎന്റെ നാട്ടുമ്പുറത്തും ഒരു പാട് അപ്പുക്കിളിമാരുണ്ട് , അതങ്ങനെ നിശബ്ദമായ നിലവിളിയായി ജീവിച്ചവസാനിക്കുന്നു , പഴയ തറവാട്ടുകളില് അതൊരാചാരം പോലെയും - രാകേഷ് നന്നായെഴുതിയിട്ടും ശ്രദ്ധിക്കപ്പെടാതെ പോകുന്നു...അതൊരു പ്രശ്നമാക്കണ്ടാ..എഴുതുക


Weather - Kerala Post\nഇന്ന് മുതല് നാലുദിവസം കേരളത്തില് മണ്‍സൂണ് വീണ്ടും സജീവമാകും\nതിരുവനന്തപുരം : ഇന്ന് മുതല് നാലുദിവസം കേരളത്തില് മണ്‍സൂണ് വീണ്ടും സജീവമാകും. ഇത്തവണത്തെ മണ്‍സൂണില് അറബിക്കടലില് ആദ്യമായി രൂപംകൊള്ളുന്ന ന്യൂനമര്‍ദമാണ് മഴയ്ക്ക് ഇടയാക്കുന്നത്.\nലക്ഷദ്വീപിനും കര്‍ണാടക തീരത്തിനും ഇടയില് ഉത്ഭവിക്കുന്ന ന്യൂനമര്‍ദം കേരളത്തില് ഭീതിവിതക്കും എന്ന തരത്തില് സ്വകാര്യ കാലാവസ്ഥ സ്ഥാപനങ്ങളുടെ റിപ്പോര്‍ട്ടുകളുണ്ട്. നിലവിലെ സാഹചര്യത്തില് കേരളത്തില് അധികമായി മഴ ലഭിക്കാനുള്ള സാധ്യതയുണ്ട്.\nമേഘങ്ങള് ഇല്ലാത്ത സാഹചര്യത്തിലും സൂര്യന്റെ സഞ്ചാരപഥം തെക്കോട്ടുനീങ്ങിയതും മേഘങ്ങളില് ഉണ്ടാക്കുന്ന പ്രതിഫലനത്തിന്റെ ഭാഗമായി ഇടിയോട് കൂടിയ മഴക്ക് സാധ്യതയുണ്ട്.


വീട്ടിൽ മസാജ് ചെയ്യാനെത്തി, ഏഴു ലക്ഷം രൂപയുടെ വജ്രാഭരണങ്ങൾ കവർന്നു | robbery\nവീട്ടിൽ മസാജ് ചെയ്യാനെത്തി, ഏഴു ലക്ഷം രൂപയുടെ വജ്രാഭരണങ്ങൾ കവർന്നു\nJul 3, 2019, 02:00 PM IST\nമസാജ് ചെയ്യുന്നതിനിടെ ഊരി വെച്ചിരുന്ന വൈരവള, വൈരമോതിരം, വൈരക്കമ്മൽ, ഒരു ജോഡി ബ്രേസ്‌ലെറ്റ് എന്നിവയാണ് മോഷ്ടിച്ചത്.\nചെന്നൈ: വീട്ടിൽ മസാജ് ചെയ്യാനെത്തി ഏഴുലക്ഷം രൂപയുടെ വജ്രാഭരണങ്ങൾ മോഷ്ടിച്ച യുവതിയെ അറസ്റ്റ് ചെയ്തു. ആൾവാർപ്പെട്ടിലെ വീനസ് കോളനിയിലെ രാധ ഡാൽമിയയ്ക്ക് മസാജ് ചെയ്യാൻ എത്തി ആഭരണങ്ങൾ മോഷ്ടിച്ച ഷർമിള (36)യെയാണ് അറസ്റ്റ് ചെയ്തത്.\nമസാജ് ചെയ്യുന്നതിനിടെ ഊരി വെച്ചിരുന്ന വൈരവള, വൈരമോതിരം, വൈരക്കമ്മൽ, ഒരു ജോഡി ബ്രേസ്‌ലെറ്റ് എന്നിവയാണ് മോഷ്ടിച്ചത്. രാധ ഡാൽമിയ നൽകിയ പരാതിയിൽ തേനാംപ്പേട്ട പോലീസ് നടത്തിയ അന്വേഷണത്തിലാണ് ഷർമിളയെ അറസ്റ്റ് ചെയ്തത്.\nരാധ ഡാൽമിയയ്ക്ക് കഴിഞ്ഞ 15 വർഷമായി ഷർമിള മസാജ് ചെയ്ത് വരികയായിരുന്നു.\nകോട്ടയം: ഗുണ്ടാസംഘങ്ങള്‍ക്കിടയില് സ്വാധീനം ഉറപ്പിക്കുന്നതിന് വേണ്ടിയാണ് ..


പൈസക്കരി ദേവമാത ഹൈസ്കൂൾ;സ്റ്റുഡന്റ് പോലീസ് കേഡറ്റ് യൂണിറ്റ് ഉദ്ഘാടനം ഇന്ന് - കണ്ണൂരാൻ വാർത്ത\nHome പ്രദേശികം പൈസക്കരി ദേവമാത ഹൈസ്കൂൾ;സ്റ്റുഡന്റ് പോലീസ് കേഡറ്റ് യൂണിറ്റ് ഉദ്ഘാടനം ഇന്ന്\nപൈസക്കരി ദേവമാത ഹൈസ്കൂൾ;സ്റ്റുഡന്റ് പോലീസ് കേഡറ്റ് യൂണിറ്റ് ഉദ്ഘാടനം ഇന്ന്\nകണ്ണൂരാൻ വാർത്ത September 16, 2021 പ്രദേശികം,\nപയ്യാവൂർ: പൈസക്കരി ദേവമാത ഹൈസ്കൂൾ സ്റ്റുഡന്റ് പോലീസ് കേഡറ്റ് യൂണിറ്റിന്റെ സ്കൂൾതല ഉദ്ഘാടനം ഇന്ന് (വെള്ളി) വൈകുന്നേരം3മണിക്ക് മുഖ്യമന്ത്രി പിണറായി വിജയൻ ഓൺലൈനായി നിർവഹിക്കും. പയ്യാവൂർ ഗ്രാമപഞ്ചായത്ത് പ്രസിഡന്റ് അഡ്വ. സാജു സേവ്യർ അധ്യക്ഷത വഹിക്കും.അഡ്വ . സജീവ് ജോസഫ് എം . എൽ . എ മുഖ്യാതിഥിയായിരിക്കും. സ്‌കൂൾ മാനേജർ ഫാ .സിബി പാലാക്കുഴി അനുഗ്രഹ പ്രഭാഷണം നടത്തും.പയ്യാവൂർ പ്രിൻസിപ്പൽ എസ്ഐ കെ വി നിഷിത് പദ്ധതി വിശദീകരണം നടത്തും.സ്‌കൂൾ പ്രധാനാധ്യാപകൻ എൻ വി മാത്യു,ജില്ലാ പഞ്ചായത്ത് അംഗം എൻ . പി . ശ്രീധരൻ,ബ്ലോക്ക് പഞ്ചായത്ത് അംഗം പി . ആർ . രാഘവൻ,പയ്യാവൂർ പഞ്ചായത്ത് അംഗങ്ങളായ ടെൻസൺ ജോർജ്,ആനീസ് നെട്ടനാനി,പി . ടി . എ . പ്രസിഡന്റ് ബിനു മണ്ഡപത്തിൽ,സ്പോർട്സ് അക്കാദമി സെക്രട്ടറി ബേബി നെട്ടനാനി,സി എ ജോസഫ്,ജോയി വണ്ടാക്കുന്നേൽ,ദേവമാതാ കോളേജ് പ്രിൻസിപ്പാൾ ഡോ : എം . ജെ . മാത്യു,ദേവമാതാ എച്ച്.എസ്. എസ് പ്രിൻസിപ്പാൾ എൻ. ഡി. സണ്ണി,സെന്റ് മേരീസ് യു.പി. സ്കൂൾ പ്രധാനാധ്യാപകൻ സോജൻ ജോർജ്ജ്,ഭഗവത്പാദ ഐ. ടി. ഐ പ്രിൻസിപ്പാൾ സി. എം രാജു എന്നിവർ പ്രസംഗിക്കും.


wayanad – PRD Live\nTags archive: wayanad\nപിന്നണിയിൽ വരിക്കാശ്ശേരി മന. കൈരളിയുടെ മുറ്റത്ത് മലയാളത്തിൻ്റെ സ്വന്തം തിരുവാതിര. അംഗനമാരിൽ മുല്ലപ്പൂ ചൂടി കസവുമുണ്ടുടുത്ത് ജില്ലാ കളക്ടർ എ.ഗീതയുടെ നേതൃത്വത്തിലുള്ള സംഘം. എൻ്റെ കേരളം സമാപന വേദിയിൽ കലാപരിപാടികൾക്ക് നിറഞ്ഞ സദസ്സിൻ്റെ ആലിംഗനം.…\nമേള വയനാടിന്റെ ജനകീയ ഉത്സവമായി- മന്ത്രി എ.കെ ശശീന്ദ്രന് സംസ്ഥാന സര്‍ക്കാറിന്റെ ഒന്നാം വാര്‍ഷികത്തോടനുബന്ധിച്ച് കല്‍പ്പറ്റയില് നടത്തിയ എന്റെ കേരളം പ്രദര്‍ശന- വിപണന മേളയും സാംസ്‌കാരിക പരിപാടികളും വയനാടിന്റെ ജനകീയ ഉത്സവമായി മാറിയെന്ന് വനം-വന്യജീവി…\nമേള കീഴടക്കി വനിതാ സംരംഭകര്\nസ്വന്തം ബ്രാന്‍ഡിന്റെ കരുത്തുമായി വിപണി കീഴടക്കാന് എത്തിയ മൂന്ന് വനിതകള്. എന്റെ കേരളം മേളയില് കരുത്തിന്റെ പാഠങ്ങളുമായി ഇവര് ജീവിതം പറയും. സുല്‍ത്താന് ബത്തേരി തവനി സ്വദേശിയായ ദേവകിയും അമ്പലവയല് സ്വദേശിയയ ടി.ഷിബിലയും മണിയങ്കോട്…\nവയനാട്ടുകാരുടെ നിറഞ്ഞ സ്‌നേഹത്തിന് നന്ദി..ഷഹബാസ്\nവയനാട്ടുകാരുടെ നിറഞ്ഞ സ്‌നേഹത്തിന് നന്ദി പറഞ്ഞ് ഷഹബാസ് അമൻ ചുരമിറങ്ങി. പോകും മുമ്പ് കല്‍പ്പറ്റ എസ്.കെ.എം.ജെ സ്‌കൂള് മൈതാനത്തെ മെഗാ പ്രദര്‍ശന വിപണന മേള സന്ദര്‍ശിക്കാനും അദ്ദേഹം മറന്നില്ല. കുടുംബത്തോടൊപ്പമെത്തിയ ഷഹബാസ് എല്ലാ പ്രദര്‍ശന…\nസഖി വണ് സ്റ്റോപ്പ് സെന്റര്, അങ്കണവാടി മന്ത്രി സ്മൃതി ഇറാനി സന്ദര്‍ശിച്ചു\nആസ്പിരേഷണല് ഡിസ്ട്രിക്ട് പ്രൊജക്ടിന്റെ ഭാഗമായി കല്‍പ്പറ്റ സഖി വണ് സ്റ്റോപ്പ് സെന്റര് കേന്ദ്ര വനിത ശിശു ക്ഷേമ വകുപ്പ് മന്ത്രി സ്മൃതി ഇറാനി സന്ദര്‍ശിച്ചു. സ്ത്രീകള്‍ക്കും കുട്ടികള്‍ക്കും നേരെ വര്‍ദ്ധിച്ചുവരുന്ന അതിക്രമങ്ങള് തടയുന്നതിനും, അതിക്രമങ്ങള്‍ക്ക്…\nആസ്പിരേഷണല് ഡിസ്ട്രിക്ട് പ്രോഗ്രാം; വയനാടിന്റെ റാങ്കിങ് ഉയര്‍ത്തണം -കേന്ദ്രമന്ത്രി\nദേശീയ തലത്തില് ആസ്പിരേഷണല് ഡിസ്ട്രിക്ടായി തെരഞ്ഞെടുക്കപ്പെട്ട വയനാട് ജില്ലയുടെ റാങ്കിങ് പടി പടിയായി ഉയര്‍ത്തണമെന്ന് കേന്ദ്ര വനിതാ ശിശുവികസന ക്ഷേമ വകുപ്പ് മന്ത്രി സ്മൃതി ഇറാനി പറഞ്ഞു. കളക്‌ട്രേറ്റില് ആസ്പിരേഷണല് ഡിസ്ട്രിക്ട് പദ്ധതി അവലോകനം…\nനടപ്പുസാമ്പത്തിക വര്‍ഷത്തെ പദ്ധതി വിനിയോഗം കാര്യക്ഷമമായി മുന്നോട്ടുപോകണം-ജില്ലാ കളക്ടര്\nനടപ്പുസാമ്പത്തിക വര്‍ഷത്തില് ജില്ലയില് നടപ്പാക്കുന്ന വികസന പദ്ധതികളുടെ വിനിയോഗത്തില് കാര്യക്ഷമമായി മുന്നോട്ടുപോകണമെന്ന് ജില്ലാ ആസൂത്രണ ഭവനില് ചേര്‍ന്ന ജില്ലാ വികസന സമിതി യോഗത്തില് ജില്ലാ കളക്ടര് എ. ഗീത വകുപ്പുതല ഉദ്യോഗസ്ഥര്‍ക്ക് നിര്‍ദ്ദേശം നല്‍കി.…\nകർഷക കടാശ്വാസ കമ്മീഷൻ വയനാട് സിറ്റിംഗ് നടത്തും\nസംസ്ഥാന കർഷക കടാശ്വാസ കമ്മീഷൻ മേയ് മാസത്തിൽ വയനാട് ജില്ലയിൽ സിറ്റിംഗ് നടത്തും. ചെയർമാൻ ജസ്റ്റിസ് (റിട്ട.) കെ. അബ്രഹാം മാത്യുവും കമ്മീഷൻ അംഗങ്ങളും പങ്കെടുക്കും. വയനാട് ജില്ലയിലെ കമ്മീഷന്റെ സിറ്റിംഗ് കൽപറ്റ പി.ഡബ്ല്യൂ.ഡി…\nബജറ്റിൽ പ്രഖ്യാപിച്ച 75 കോടിയുടെ അഡീഷണൽ പാക്കേജിൽ പശ്ചാത്തല വികസനത്തിന് ഊന്നല്\nവയനാട് ജില്ലയുടെ പശ്ചാത്തല വികസനത്തിന് ഊന്നല് നല്‍കുന്ന പദ്ധതികളാണ് സർക്കാർ ബജറ്റിൽ പ്രഖ്യാപിച്ച വയനാട് അഡീഷണൽ പാക്കേജില് ഉള്‍പ്പെടുത്തുകയെന്ന് സംസ്ഥാന ആസൂത്രണ ബോര്‍ഡ് അംഗം ഡോ.ആര്.രാമകുമാര്. സ്റ്റേറ്റ് പ്ലാനില് ഉള്‍പ്പെടുത്തി ബജറ്റിൽ ജില്ലയ്ക്ക് അനുവദിച്ച…\n49 ആദിവാസി കുടുംബങ്ങൾക്ക് വയനാട്ടിൽ വീടൊരുങ്ങി\nവയനാട്ടിൽ വെങ്ങപ്പള്ളി പഞ്ചായത്തിലെ പുതുക്കുടിക്കുന്നിൽ ആദിവാസി കുടുംബങ്ങൾക്ക് മികച്ച സൗകര്യങ്ങളോടു കൂടിയ വീടുകൾ ഒരുങ്ങി. സ്വകാര്യ വ്യക്തിയിൽ നിന്നും 1.44 കോടി രൂപയ്ക്കു സർക്കാർ വാങ്ങിയ ഏഴ് ഏക്കർ ഭൂമിയിലാണ് ജില്ലയിലെ വെങ്ങപ്പള്ളി, കോട്ടത്തറ…


movie news News : ഇന്ദ്രൻസ് നായകനാകുന്ന 'മുഹബത്തിൻ കുഞ്ഞബ്ദുള്ള'യുടെ ടീസറെത്തി - indrans starrer muhabathin kunjabdulla teaser is out | Samayam Malayalam\nindrans starrer muhabathin kunjabdulla teaser is out\nഇന്ദ്രൻസ് നായകനാകുന്ന 'മുഹബത്തിൻ കുഞ്ഞബ്ദുള്ള'യുടെ ടീസറെത്തി\nSamayam Malayalam | Updated: 20 Jul 2019, 06:05:00 PM\nമലയാള സിനിമയില് ആവര്‍ത്തിച്ചുവരുന്ന പ്രണയകഥകളില് നിന്ന് തികച്ചും വേറിട്ടതാണ് 'മൊഹബ്ബത്തിന് കുഞ്ഞബ്ദുള്ള'യിലെ പ്രണയം. സംവിധായകന് ഷാനു സമദ് വ്യക്തമാക്കിയതാണ് ഇക്കാര്യം.\nഇന്ദ്രൻസും ബാലു വര്‍ഗ്ഗീസും കേന്ദ്ര കഥാപാത്രത്തെ അവതരിപ്പിക്കുന്ന മുഹബത്തിൻ കുഞ്ഞബ്ദുള്ള എന്ന ചിത്രത്തിൻ്റെ ഫസ്റ്റ് ടീസര് പുറത്ത് വിട്ടു. നടൻ ആസിഫ് അലി തൻ്റെ ഫേസ്ബുക്ക് പേജിലൂടയാണ് ടീസര് പുറത്തു വിട്ടത്. ഷാനു സമദ് സംവിധാനം ചെയ്യുന്ന മൊഹബ്ബത്തിന് കുഞ്ഞബ്ദുള്ള ഷോബിസ് സ്റ്റുഡിയോ ആഗസ്റ്റില് തീയേറ്ററുകളില് എത്തിക്കും. പ്രണയവും വിരഹവും കിനിയുന്ന ഓര്‍മ്മകള് ദൃശ്യവല്‍ക്കരിക്കുന്ന ചിത്രമാണിത്. ബെന്‍സി പ്രൊഡക്ഷന്‍സിന്‍റെ ബാനറില് ബേനസീറാണ് ചിത്രം നിര്‍മ്മിക്കുന്നത്.\nഈ ചിത്രത്തിലെ ഇന്ദ്രന്‍സിന്‍റെ കഥാപാത്രം അഭിനയജീവിതത്തിലെ മറ്റൊരു നാഴികക്കല്ലായി മാറുമെന്നാണ് അണിയറപ്രവര്‍ത്തകരുടെ പ്രതീക്ഷ. വര്‍ഷങ്ങള്‍ക്കു മുമ്പ് തിരുവനന്തപുരം ചാലയിലെ കോളനിയില് നിന്ന് നാട് വിട്ട് മുംബൈയിലെ ബീവണ്ടിയില് ഹോട്ടല് തൊഴിലാളിയായി ജോലി ചെയ്തിരുന്ന കുഞ്ഞബ്ദുള്ള 65-ാം വയസ്സില് തന്‍റെ പ്രണയിനിയെത്തേടി അലയുന്നതാണ് ഈ ചിത്രത്തിൻ്റെ ഉള്ളടക്കമെന്നാണ് വിവരം.\nകുട്ടിക്കാലത്ത് തന്‍റെ കൂടെ പഠിച്ചിരുന്ന അലീമ എന്ന പെണ്‍കുട്ടിയെ അന്വേഷിച്ച് കുഞ്ഞബ്ദുള്ള കേരളമൊട്ടാകെ യാത്ര നടത്തുകയാണ്. കേരളത്തിന്‍റെ തെക്കേയറ്റം മുതല് വടക്കേ അറ്റം വരെ തന്‍റെ പ്രണയിനിയെത്തേടി കുഞ്ഞബ്ദുള്ള നടത്തുന്ന യാത്രയാണ് ചിത്രത്തിലൂടെ വരച്ചുകാട്ടുന്നത്.\nആ യാത്രയില് അയാള് കണ്ടുമുട്ടുന്ന വ്യക്തികളിലൂടെയും നടക്കുന്ന സംഭവങ്ങളിലൂടെയുമാണ് ചിത്രം പുരോഗമിക്കുന്നത്. പ്രണയം പ്രമേയമായ മറ്റു മലയാള ചിത്രങ്ങളിൽ നിന്നും വേറിട്ട ചിത്രമായിരിക്കുമിത്. ചിത്രത്തിലുടനീളമുള്ള നഗരങ്ങളുടെയും ഗ്രാമങ്ങളുടെയും മനോഹരമായ കാഴ്ചകൾ ഈ ചിത്രത്തിൻ്റെ മാത്രം പ്രത്യേകതയായി അണിയറപ്രവര്‍ത്തകര് ചൂണ്ടിക്കാട്ടുന്നുണ്ട്.\nപ്രായം പ്രണയത്തിന് വിലങ്ങുതടിയല്ലെന്ന് ചിത്രം പറഞ്ഞുവെക്കുന്നുണ്ട്. ചിത്രത്തിലെ മറ്റു കഥാപാത്രങ്ങളായി കെ എസ് ആര് ടി സി ബസും പ്രൈവറ്റ് ബസും ഓട്ടോറിക്ഷയും എത്തുന്നു എന്നതും ചിത്ര്തതിൻ്റെ മറ്റൊരു പുതുമയാണ്.\nചിത്രത്തിൻ്റെ പ്രമേയമാകുന്ന മലയാള സിനിമയില് ആവര്‍ത്തിച്ചുവരുന്ന പ്രണയകഥകളില് നിന്ന് തികച്ചും വ്യത്യസ്തമാണ് മൊഹബ്ബത്തിന് കുഞ്ഞബ്ദുള്ളയുടെ പ്രണയമെന്ന് സംവിധായകന് ഷാനു സമദ് പറഞ്ഞു. ഇതൊരു മനുഷ്യന്‍റെ പ്രണയയാത്ര മാത്രമല്ല. ആ മനുഷ്യന് കണ്ടുമുട്ടുന്ന വ്യക്തികളുടെയും സംഭവങ്ങളുടെയും കഥകളിലൂടെ കേരളത്തിലെ സാമൂഹിക വിഷയങ്ങളും ചിത്രം പറയുന്നുണ്ട്. കുഞ്ഞബ്ദുള്ള തൃശ്ശൂര് നിന്ന് കോഴിക്കോട്ടേക്കുള്ള ബസ് യാത്രയ്ക്കിടയില് വെച്ചാണ് യുവാവായ സഹയാത്രികനെ കണ്ടുമുട്ടുന്നത്.\nപരസ്പരം പരിചയപ്പെട്ട ഇരുവരുംതമ്മില് ഏറെ അടുത്ത ശേഷം അബ്ദുള്ളയുടെ അലീമയെത്തേടിയുള്ള യാത്രയില് യുവാവും കൂടുന്നു. ഈ യാത്രയിലെ തമാശയും സസ്പെന്‍സും ത്രില്ലും ഒക്കെയാണ് ചിത്രത്തിലുള്ളതെന്ന് സംവിധായകന് വ്യക്തമാക്കിയിട്ടുണ്ട്. ഏറ്റവുമൊടുവിൽ കുഞ്ഞബ്ദുള്ളയ്ക്ക് അലീമയെ കണ്ടുമുട്ടാൻ സാധിക്കുമോ എന്നതാണ് ചിത്രം പിന്നീട് കരുതി വെച്ചിരിക്കുന്ന സസ്പെന്‍സ്.\nചിത്രത്തിൽ സംവിധായകൻ ലാൽജോസ് അബ്ദുള്ളയായി എത്തുന്നു എന്ന പ്രത്യേകതയുമുണ്ട്. സുഡാനി ഫ്രം നൈജീരിയയിലൂടെ സംസ്ഥാന അവാര്‍ഡ് കരസ്ഥമാക്കിയ സാവിത്രി ശ്രീധരനും ഈ ചിത്രത്തില് മികച്ച കഥാപാത്രത്തെ അവതരിപ്പിക്കുന്നുണ്ട്.\nമുംബൈയിലെ മലയാളികളുടെ ഹോട്ടല് ജീവിതം ആദ്യമായി ചിത്രീകരിക്കുന്ന സിനിമ എന്ന പ്രത്യേകതയും മൊഹബ്ബത്തിന് കുഞ്ഞബ്ദുള്ളയ്ക്കുണ്ട്. കേരളത്തിലെ പതിനാല് ജില്ലകളിലുമായി ചിത്രീകരിച്ച ചിത്രത്തിൽ വന് താരനിരയാണ് പ്രത്യക്ഷപ്പെടുന്നത്. രണ്‍ജി പണിക്കര്, പ്രേം കുമാര് രാജേഷ് പറവൂര്, ദേവരാജ്, ഉല്ലാസ് പന്തളം, ബിനു അടിമാലി, ഖാദര് തിരൂര് , ടോസ്സ് ക്രിസ്റ്റി, അമര് ദേവ്, സുബൈര് വയനാട്, സി വി ദേവ്, രചന നാരായണന്‍കുട്ടി, അഞ്ജലി നായര്, മാലാ പാര്‍വതി, സാവിത്രി ശ്രീധരന്, സ്നേഹാ ദിവാകരന്, നന്ദന വര്‍മ്മ, വത്സലാ മേനോന്, അംബിക, ചിത്ര പ്രദീപ്, സന ബാപ്പു, അനു ജോസഫ് എന്നിവരാണ് ചിത്രത്തിൽ മറ്റു കഥാപാത്രങ്ങളെ അവതരിപ്പിച്ചിരിക്കുന്നത്.\n'പൊറിഞ്ചു മറിയം ജോസ്' സ്വാതന്ത്ര്യദിനത്തില് എത്തുംആര്‍ട്ടിക്കിള് ഷോ\nമുഹബത്തിൻ കുഞ്ഞബ്ദുള്ള shanu samad muhabathin kunjabdulla teaser Muhabathin Kunjabdulla Indrans Balu Varghese\nWeb Title : indrans starrer muhabathin kunjabdulla teaser is out


പാലക്കുന്നിലും കോട്ടിക്കുളം തീരദേശമേഖലയിലും കോവിഡ് സമ്പര്‍ക്ക ഭീഷണി; ജനങ്ങളില് ആശങ്കയേറുന്നു – Utharadesam\nAugust 1, 2020 Published Time: 4:27 PM\nഉദുമ: പാലക്കുന്നിലും കോട്ടിക്കുളം തീരദേശമേഖലയിലും കോവിഡ് സമ്പര്‍ക്കവ്യാപനം ജനങ്ങളെ കടുത്ത ആശങ്കയിലാഴ്ത്തുന്നു. ജൂലായ് 24ന് പാലക്കുന്നിലെ ഒരു യുവാവിനും തുടര്‍ന്ന് വീട്ടിലെ അഞ്ചുപേര്‍ക്കും കോവിഡ് സ്ഥിരീകരിച്ചതോടെ പാലക്കുന്ന് കോവിഡ് ബാധിത പ്രദേശമാകുന്ന സാഹചര്യം നിലനില്‍ക്കുകയാണ്. 27ന് ഇതേ വാര്‍ഡില് രണ്ടുപേര്‍ക്ക് കൂടി കോവിഡ് പോസിറ്റീവായത് നാട്ടുകാരില് കടുത്ത ആശങ്ക സൃഷ്ടിച്ചിരുന്നു.\n29ന് പാലക്കുന്ന് ടൗണിലെ പതിനേഴാം വാര്‍ഡില് പെട്ട ഒരു കടയിലെ ജീവനക്കാരനായ എട്ടാം വാര്‍ഡില് താമസിക്കുന്നയാള്‍ക്കും ആ കടയുടെ ഉടമയായ 16ാം വാര്‍ഡിലെ താമസക്കാരനും രോഗം സ്ഥിരീകരിച്ചു. കിഴക്കേ ടൗണിലെ മത്സ്യവില്‍പ്പനക്കാരിക്കും കോട്ടിക്കുളത്തെ 55കാരനും കോവിഡ് ബാധിച്ചിട്ടുണ്ട്. വെള്ളിയാഴ്ച ഒരു വ്യാപാരിക്കും രോഗം സ്ഥിരീകരിച്ചതോടെ കോട്ടിക്കുളം തീരദേശമേഖലയിലെ രോഗികളുടെ എണ്ണം നാലായി ഉയര്‍ന്നിട്ടുണ്ട്.\nകാസര്‍കോട് ജില്ലയിലെ മിക്ക ഭാഗങ്ങളിലും കോവിഡ് വ്യാപിച്ചപ്പോഴും ഉദുമ പഞ്ചായത്തിലെ പാലക്കുന്നും പരിസരങ്ങളും സുരക്ഷിതമേഖലയായിരുന്നു. ഒരാഴ്ച മുമ്പുവരെ സമീപപ്രദേശങ്ങളിലെ കടകള് തുറക്കുന്നതിന് ജില്ലാ ഭരണകൂടം നിയന്ത്രണമേര്‍പ്പെടുത്തിയപ്പോള് അവശ്യസാധനങ്ങള് വാങ്ങുന്നതിനും മറ്റുമായി നിരവധി പേര് പാലക്കുന്നിനെയാണ് ആശ്രയിച്ചിരുന്നത്. ഈ അവസ്ഥയ്ക്കാണ് ഇപ്പോള് മാറ്റം വന്നിരിക്കുന്നത്.\nനിരീക്ഷണത്തിലായിരുന്ന 18ാം വാര്‍ഡിലെ ഒരു യുവതിക്കും പോസിറ്റീവായതോടെ പാലക്കുന്നിലും പരിസരങ്ങളിലും താമസിക്കുന്നവര് അങ്കലാപ്പിലാണ്. കഴിഞ്ഞ ദിവസം കോട്ടിക്കുളത്ത് നടത്തിയ പരിശോധനയിലാണ് രോഗം സ്ഥിരീകരിച്ചത്. ഇവിടെ കൂടുതല് സമ്പര്‍ക്കരോഗികള് ഉണ്ടാകാമെന്നാണ് ആരോഗ്യവകുപ്പ് അധികൃതരുടെ വിലയിരുത്തല്.\nകോട്ടിക്കുളത്ത് കഴിഞ്ഞ ദിവസം കോവിഡ് സ്ഥിരീകരിക്കപ്പെട്ടവരുടെ സ്രവപരിശോധനക്കായി കൂടുതല് ക്യാമ്പുകള് നടത്തണമെന്ന് പഞ്ചായത്തംഗങ്ങളും ജാഗ്രതാസമിതികളും അധികൃതരോട് അഭ്യര്‍ത്ഥിച്ചു.\nCovid spread in Kotikkulam and Palakkunn.\nTags: Covid spread in Kotikkulam and Palakkunn.\nഡി.വൈ.എഫ്.ഐ നിര്‍മ്മിച്ച ബസ് വെയിറ്റിംഗ് ഷെഡ് ഹൈക്കോടതി വിധിയെ തുടര്‍ന്ന് പൊളിച്ചുനീക്കി; ഉദുമയില് സംഘര്‍ഷാവസ്ഥ\nമുന് പ്രവാസി തൂങ്ങി മരിച്ച നിലയില്\nതാജ് റസിഡന്‍സിയില് തോക്ക് ചൂണ്ടി അക്രമം; നിരവധി കേസുകളിലെ പ്രതി അറസ്റ്റില്\nമദ്രസാ അധ്യാപകന് അസുഖത്തെ തുടര്‍ന്ന് മരിച്ചു


Jaleel parappanangadi's book released in sharjah book fest | കുട്ടികളുടെ മനം കവർന്ന് ജലീൽ പരപ്പനങ്ങാടിയുടെ കളിച്ചങ്ങാടം: ഷാര്‍ജ പുസ്തകോത്സവത്തില് പുതിയ ചരിത്രം - Malayalam Oneindia\n38 min ago കരിപ്പൂര് വിമാനാപകടം; ദുരന്തത്തിന്റെ വ്യാപ്തി കുറച്ചത് സാഥെയുടെ പരിചയസമ്പത്തും മിടുക്കും\nUpdated: Wed, Nov 14, 2018, 16:54 [IST]\nഷാർജ: കുട്ടികളുടെ മനം കവർന്ന് ജന്മനാ അന്ധനായ ജലീൽ മാസ്റ്റർ പരപ്പനങ്ങാടി അവതരിപ്പിച്ച കളിച്ചങ്ങാടം ഷാർജ പുസ്‌തക മേളയിൽ പുതിയ ചരിത്രം എഴുതിച്ചേർത്തു. കെ.എൻ.എം, യുവത ബുക്ക് ഹബ്ബ് ബാൾറൂമിൽ സംഘടിപ്പിച്ച കളിച്ചങ്ങാടത്തിൽ അൽമനാർ സെൻറർ അൽഖൂസ്, അൽബറാഹ മദ്രസ്സകളിലേയും ഇന്ത്യൻ ഇസ്‌ലാഹി സെൻറർ ഖിസൈസ്, ബർദുബൈ മദ്രസ്സകളിലേയും രണ്ടായിരത്തി ഒരുനൂറ് വിദ്യാർത്ഥികളും അധ്യാപകരും പങ്കെടുത്തു.\nകഥപറഞ്ഞും പാട്ടുപാടിയും മാതാപിതാക്കളെ സ്നേഹിക്കാനും, സ്രഷ്ടാവ് നമുക്ക് നൽകിയ പഞ്ചേന്ത്രിയങ്ങളുടെ അനുഗ്രഹവും, സ്രഷ്ടാവിലേക്കും സ്വർഗ്ഗത്തിലേക്കും എത്താനുള്ള വഴികളും പരിചയപെടുത്തുകയും ചെയ്തു. മാതാവിനെ പരിചയപെടുത്തിയ പാട്ടിനുശേഷം സദസ്സ് നിശ്ചലമാകുകയും കുട്ടികളുടെ ഖണ്ഡം ഇടറുകയും ചെയ്‌തു. രണ്ടുമണിക്കൂറുകൊണ്ട് പലകാര്യങ്ങളും പഠിക്കാൻ കഴിഞ്ഞുവെന്നും പരിപാടി വളരെ ഹൃദ്യമായിരുന്നുവെന്നും എല്ലാ കുട്ടികളും ഒരേ സ്വരത്തിൽ പറഞ്ഞു.\nചടങ്ങിൽ മുഹ്‌സിൻ ടി രചിച്ച How to enjoy studies and score high marks എന്ന പുസ്തകം വിചിന്തനം ചീഫ് എഡിറ്റർ ഇ.കെ.എം പന്നൂർ ജലീൽ പരപ്പനങ്ങാടിക്ക് നൽകി പ്രകാശനം ചെയ്തു. ജലീൽ പരപ്പനങ്ങാടിക്കുള്ള ഇന്ത്യൻ ഇസ്‌ലാഹി സെൻറർ ഉപഹാരംഷാർജ പുസ്തക മേളയുടെ പ്രതിനിധി ഖാലിദ് അൽഹാശിമി സമ്മാനിച്ചു. ഷമീം മാറഞ്ചേരി ജലീൽ പരപ്പനങ്ങാടിയെ കുട്ടികൾക്ക് പരിചയപ്പെടുത്തി. ശിഹാബ് പാനൂർ പരിപാടി നിയന്ത്രിച്ചു.\nഷാർജ ഷാർജഅന്താരാഷ്ട്ര പുസ്തകോത്സവത്തിൽ വിദ്യാധരൻ മാഷുടെ സംഗീത ജീവിതത്തെ ആസ്പദമാക്കി ദീപ പി. എം രചിച്ച "കല്പാന്തകാലത്തോളം" എന്ന പുസ്തകം ശൈഖ് മുഹമ്മദ് ബിൻ റാഷിദ് അൽ മഖ്ത്തും നോളേജ് ഫൗണ്ടേഷൻ കമ്മ്യുണിക്കേഷൻ കോപ്പറേറ്റ് ഹെഡ് ഹുസൈൻ മുഹമ്മദിന് വിദ്യാധരൻ മാഷ് നൽകി. ഫൗണ്ടേഷൻ സ്റ്റാളിൽ എത്തിയ വിദ്യാധരൻ മാഷിനും, എഴുത്ത്ക്കാരി കെ.പി.സുധീരക്കും ഊഷ്മളമായ സ്വീകരണമാണ് യു.എ.ഇ. പൗരൻമാർ നൽകിയത്.\nചിരന്തന പബ്ബിക്കേഷൻ പ്രസിഡണ്ട് പുന്നക്കൻ മുഹമ്മദലി, ജനറൽ സിക്രട്ടറി ഫിറോസ് തമന്ന, ട്രഷറർ ടി.പി.അശാഫ് എന്നിവരും ചടങ്ങിൽ പങ്കെടുത്തു. വിദ്യാധരൻ മാഷ് കൽപ്പാതക ഗാനം പാടി അറബികളുടെ നിർബന്ധത്തിന്ഗാ വഴങ്ങി വിദ്യാധരൻ മാഷ് " കൽപ്പാതക° ഗാനം പാടി യപ്പോൾ സദസ്സ് ഒന്നടങ്കം എഴുന്നേറ്റ് നിന്ന് മാഷിനെ ആദരിച്ചു.\nsharjah book children ഷാര്‍ജ പുസ്തകം കുട്ടികള്\nJaleel parappanangadi's book released in sharjah book fest


ഓണക്കാല മദ്യവില്‍പന; നിയന്ത്രണങ്ങളില് ഇളവ് വരുത്തി ബെവ്‌കോ; ടോക്കണുകള് കൂട്ടി, എല്ലാ ദിവസവും മദ്യം വാങ്ങാം - BIGNEWSLIVE | Latest Malayalam News\nഓണക്കാല മദ്യവില്‍പന; നിയന്ത്രണങ്ങളില് ഇളവ് വരുത്തി ബെവ്‌കോ; ടോക്കണുകള് കൂട്ടി, എല്ലാ ദിവസവും മദ്യം വാങ്ങാം\nതിരുവനന്തപുരം: സംസ്ഥാനത്തെ മദ്യവില്‍പനയില് കൂടുതല് ഇളവുകള് അനുവദിച്ച് എക്‌സൈസ് വകുപ്പ്. ഓണം കണക്കിലെടുത്താണ് നടപടി.ബെവ്‌കോയുടെ ബെവ്ക്യൂ ആപ്പ് വഴി ടോക്കണ് എടുത്തു മദ്യം വാങ്ങിയവര്‍ക്ക് വീണ്ടും മദ്യം വാങ്ങാന് മൂന്ന് ദിവസത്തെ ഇടവേള നിര്‍ബന്ധമാക്കിയിരുന്നു. ഇത് താത്കാലികമായി പിന്‍വലിച്ചു. ഇനി ഏത് ദിവസവും മദ്യം വാങ്ങാം.\nഒരു ദിവസം വിതരണം ചെയ്യേണ്ട ടോക്കണുകളുടെ എണ്ണവും വര്‍ധിപ്പിച്ചു. നിലവില് ഒരു ദിവസം 400 ടോക്കണുകള് വിതരണം ചെയ്തിടത്ത് 600 ടോക്കണ് വരെ ഇനി അനുവദിക്കും. മദ്യവില്‍പന ഇനി രാവിലെ ഒന്‍പത് മുതല് രാത്രി വരെ7വരെയായിരിക്കും. തിരക്ക് നിയന്ത്രിക്കാനാണ് നിയന്ത്രണങ്ങള് പിന്‍വലിച്ചത്.\nസംസ്ഥാനത്ത് കൊവിഡ് വ്യാപനം ശക്തമായതോടെ ബെവ്‌കോയുടെ ബെവ്ക്യൂ ആപ്പ് വഴിയാണ് ടോക്കണുകള് ബുക്ക് ചെയ്യേണ്ടത്.\nബെവ്ക്യൂ വഴിയുള്ള മദ്യവില്‍പന ആരംഭിച്ച ശേഷം സംസ്ഥാനത്തെ ബെവ്‌കോ-കണ്‍സ്യൂമര് ഫെഡ് മദ്യവില്‍പനശാലകളില് മദ്യവില്‍പന കുറഞ്ഞിരുന്നു.\nസംസ്ഥാനത്ത് ബാറുകൾ ഉടൻ തുറന്നേക്കും; തീരുമാനം വൈകാതെ\nഓണ വിൽപ്പന ലക്ഷ്യം; മദ്യ വിൽപ്പനയുടെ സമയം നീട്ടണമെന്ന് സർക്കാരിനോട് ബെവ്‌കോ\nടോക്കണുകൾ എല്ലാം ബാറുകളിലേക്ക്; ബിവറേജസ് ഔട്ട്‌ലെറ്റുകൾ നോക്കുകുത്തികളാകുന്നു; ‘ബെവ്ക്യൂ’ ആപ്പിനെതിരെ ബെവ്‌കോ; പേരുമാറ്റണമെന്നും ആവശ്യം\nഇലക്ട്രിക് വാഹന ചാര്‍ജിംഗ് സ്റ്റേഷനുകളുമായി കെഎസ്ഇബി; ആദ്യ സ്റ്റേഷന് പണി പൂര്‍ത്തിയായി; ഒരുങ്ങുന്നത് 250-ഓളം സ്റ്റേഷനുകള്\nഅശ്ലീല മെസേജുകളും കോളുകളും; തന്റെ പേരില് ഫേക്ക് അക്കൗണ്ട് തുടങ്ങിയതായി ശ്രീജ നെയ്യാറ്റിന്‍കരയുടെ പരാതി, ആര്‍എസ്എസിനൊപ്പം കോണ്‍ഗ്രസിനെയും സംശയിക്കുന്നുവെന്ന് ശ്രീജ\nടിപ്പു സുല്‍ത്താന് ഈ മണ്ണിന്റെ മകനെന്ന് ബിജെപി നേതാവ്; വാദങ്ങള് ഇങ്ങനെ


never enter church until rakhi sawant apologises, tanushree dutta | യേശുവേ...നീ എന്നെ നിരാശയാക്കി; രാഖി എന്നെ കുറിച്ച് പറഞ്ഞത് കള്ളമാണെന്ന് തുറന്നു പറയാതെ ഇനി പള്ളിയിലേയ്ക്കില്ലെന്ന് തനുശ്രീ | Mangalam\nTuesday, August 20, 2019 Last Updated6Min 47 Sec ago English Edition\nFriday 16 Nov 2018 11.58 AM\nബോളിവുഡ് നടി തനുശ്രീ ദത്തയുടെ മീടൂ ആരോപണം വന് വിവാദങ്ങളാണ് ഉണ്ടാക്കിയത്. മുതിര്‍ന്ന നടന് നാന പടേക്കര് തന്നെ ലൈംഗികമായി ആക്രമിച്ചുവെന്നായിരുന്നു തനുശ്രീ വ്യക്തമാക്കിയത്. എന്നാല് നാന പടേക്കര്‍ക്കെതിരെ രംഗത്ത് വന്ന തനുശ്രീയ്‌ക്കെതിരെ പരസ്യമായി പല ആരോപണങ്ങളുമായി നടി രാഖി സാവന്ത് രംഗത്ത് വരികയായിരുന്നു. തനുശ്രീയുടെ വെളിപ്പെടുത്തലുകള് നടി രാഖി സാവന്തുമായി കൊമ്പുകോര്‍ക്കലുകള്‍ക്ക് ഇടയാക്കുകയും ചെയ്തു. നാന പടേക്കറെ പരസ്യമായി രാഖി സാവന്ത് പിന്തുണയ്ക്കുകയും തനുശ്രീയില് സ്വഭാവ ദൂഷ്യം ആരോപിക്കുകയും ചെയ്തത് സ്ഥിതി വഷളാക്കുകയും ചെയ്തു.\nതനുശ്രീ തന്നെ ലൈംഗികമായി ഉപയോഗിച്ചുവെന്നും തനുശ്രീയുടെ മീ ടു ആരോപണത്തെ എതിര്‍ത്തതിനെ തുടര്‍ന്ന് മാനഭംഗഭീഷണികളും കൊലപാതകഭീഷണികളും തനിക്കുണ്ടായെന്നും രാഖി ആരോപിച്ചിരുന്നു. തനുശ്രീ മാത്രമല്ല ബോളിവുഡിലെ മറ്റ് പല നടിമാരും ലെസ്ബിയന് ആണെന്നും രാഖി ആരോപിച്ചിരുന്നു. അവസാനമായി കഴിഞ്ഞ ദിവസം ഗുസ്തിക്കാരിയെ വെല്ലുവിളിച്ച് രാഖി അടി വാങ്ങി കൂട്ടിയതിനും പഴി തനുശ്രീ ദത്തയ്ക്കായിരുന്നു. തനുശ്രീ ദത്ത കാശ് കൊടുത്തിറക്കിയ വനിതാഗുസ്തിക്കാരിയാണ് തന്നെ ഇടിച്ച് ആശുപത്രിയില് ആക്കിയതെന്നും തനിക്ക് നടു അനക്കാന് പോലും പറ്റുന്നില്ലെന്നും രാഖി സാവന്ത് പറഞ്ഞു. ഇടികൊണ്ട് കിടക്കുന്ന രാഖിയെ സുവിശേഷ പ്രവര്‍ത്തകര് പ്രാര്‍ത്ഥനകള് കൊണ്ട് ശുശ്രൂഷിക്കുന്ന വിഡിയോ വൈറലായതിനു പിന്നാലെ തന്റെ നിലപാടുകള് വ്യക്തമാക്കി തനുശ്രീ വാര്‍ത്താക്കുറിപ്പ് പുറത്തിറക്കി.\nഇന്ന് കളളം പറയുകയും കൊളളരുത്താത്ത കാര്യങ്ങള്‍ക്ക് കൂട്ട് നില്‍ക്കുകയും ചെയ്യുന്ന രാഖിയെ പോലെയുളള ഒരാള്‍ക്ക് വേണ്ടി പുരോഹിതര് പ്രാര്‍ത്ഥിക്കുന്നത് കണ്ടു. കളളം പറയുന്നതില് നിന്ന് പിന്‍മാറണമെന്ന് ഉപദേശിക്കാന് ഈ പുരോഹിതര്‍ക്ക് കഴിയുമായിരുന്നില്ല. വിരോധമുളള ആള്‍ക്കെതിരെ കളളം പറയാനും ആക്രമിക്കാനുമാണോ നിങ്ങളുടെ പളളിയില് പഠിപ്പിക്കുന്നത്.\nമനസാക്ഷിയോ ദൈവഭയമില്ലാതെ രാഖി ക്രിസ്തീയ വിശ്വാസത്തെ കുറിച്ച് പറയുന്നത് കേട്ടു. നിങ്ങളുടെ ലാഭത്തിനു വേണ്ടി മറ്റുളളവരെ കുറിച്ച് ഇല്ലാത്ത കാര്യങ്ങള് പറയുന്നത് എങ്ങനെ ന്യായീകരിക്കാന് സാധിക്കും. മീടു ക്യാപയിനില് എന്നെ നിശബ്ദയാക്കാന് അവള് പരാജയപ്പെട്ടു. പക്ഷേ എന്റെ യേശുവിലുളള വിശ്വാസമാണ് അവള് നേടിയെടുത്തത്. രാഖി എന്നെ കുറിച്ച് പറഞ്ഞത് കളളമാണെന്ന് തുറന്നു പറയാതെ ഞാന് പളളിയില് കയറില്ലെന്ന് ഞാന് ശപഥം ചെയ്യുന്നു.\nഇന്ന് എന്റെ വിശ്വാസം തകര്‍ക്കപ്പെട്ടു. 2009 ലാണ് യേശുവിനെ ഞാന് കണ്ടെത്തുന്നത്. എന്നും ഞാന് യേശുവില് വിശ്വസിച്ചിരുന്നു. ഇസ്ലാമിലെയും ബുദ്ധിസത്തിലെയും നല്ല വശങ്ങള് ഞാന് എപ്പോഴും പിന്തുടര്‍ന്നിരുന്നു. യോഗയും മെഡിറ്റേഷനുമെല്ലാം ഞാന് ആസ്വദിച്ചിരുന്ന കാര്യങ്ങളാണ്. ആത്മീയ കാഴ്ചപ്പാടുളള വ്യക്തിയായിരുന്നു ഞാനെങ്കിലും മതപരമായ ജീവിതം നയിക്കാന് ഞാന് ഇഷ്ടപ്പെട്ടുമില്ല. ദൈവം എന്നെ സ്‌നേഹിച്ചിരുന്നുവെന്നും ഞാന് വിശ്വസിക്കുന്നു. യേശു എന്നെ സ്‌നേഹിക്കുന്നു.\nമാമോദീസാ സ്വീകരിക്കാന് അവസരം ഉണ്ടായിട്ടും അങ്ങനെ ചെയ്യാത്തതില് ഇപ്പോള് ഞാന് സന്തോഷിക്കുന്നു. കൊളളക്കാരെയും നുണപറയുകയും വഞ്ചിക്കുന്നവരയെുമെല്ലാം മടികൂടാതെ വിവാഹം ചെയ്യാന് സമ്മതിക്കുന്നതിന് തുല്യമാണ് അതെന്ന് ഇപ്പോള് തിരിച്ചറിയുന്നു. എന്തിനെയാണോ നിങ്ങള് ആരാധിക്കുന്നത് നിങ്ങള് അതായി തീരും. യേശുവേ നീ എന്നെ നിരാശനാക്കി. ഞാന് വേണോ അതോ രാഖി വേണോ എന്ന് തീരുമാനിക്കൂ... പത്രക്കുറിപ്പില് തനുശ്രീ ദത്ത പറയുന്നു.


കെ.എസ്.യു പ്രവര്‍ത്തകര് നടത്തിയ കലക്ട്രേറ്റ് മാര്‍ച്ചിന് നേരെ പോലീസിന്റെ ക്രൂര മര്‍ദ്ദനം Kannur metro online news|www.kannurmetroonline.com\nകെ.എസ്.യു പ്രവര്‍ത്തകര് നടത്തിയ കലക്ട്രേറ്റ് മാര്‍ച്ചിന് നേരെ പോലീസിന്റെ ക്രൂര മര്‍ദ്ദനം\nPublished on 15 September 2020 7:15 pm IST\nകെ.എസ്.യു ജില്ലാ കമ്മിറ്റിയുടെ നേതൃത്വത്തില് നടത്തിയ കലക്ട്രേറ്റ് മാര്‍ച്ചില് ജില്ലാ പ്രസിഡന്റ് പി. മുഹമ്മദ് ഷമ്മാസിനെ പോലീസ് ക്രൂരമായി മര്‍ദ്ദിക്കുന്നു\nകണ്ണൂര്: മന്ത്രി കെ.ടി ജലീലിന്റെ രാജി ആവശ്യപ്പെട്ട് കെ.എസ്.യു ജില്ലാ കമ്മിറ്റിയുടെ നേതൃത്വത്തില് കണ്ണൂരില് നടന്ന കലക്ട്രേറ്റ് മാര്‍ച്ചില് പങ്കെടുത്ത പ്രവര്‍ത്തകര്‍ക്ക് നേരെ പോലീസിന്റെ ക്രൂര മര്‍ദ്ദനം. ഡി.സി.സി ഓഫീസില് നിന്ന് പ്രകടനമായി എത്തിയ പ്രവര്‍ത്തകരെ കലക്ട്രേറ്റ് കവാടത്തില് ബാരിക്കേട് ഉപയോഗിച്ച് പോലീസ് തടഞ്ഞു. തുടര്‍ന്ന് മുദ്രാവാക്യം വിളിച്ച് പ്രതിഷേധിച്ച പ്രവര്‍ത്തകര്‍ക്ക് നേരെ രണ്ട് തവണ പോലീസ് ജലപീരങ്കി പ്രയോഗിച്ചു. ഉദ്ഘാടനത്തിന് ശേഷം പ്രകടനമായി പിരിഞ്ഞുപോയ പ്രവര്‍ത്തകരെ പിന്തുടര്‍ന്ന പോലീസ് പ്രവര്‍ത്തകര്‍ക്ക് നേരെ ഭീകരമായ മര്‍ദ്ദനമാണ് നടത്തിയത്. ലാത്തിച്ചാര്‍ജില് കെ.എസ്.യു ജില്ലാ പ്രസിഡന്റ് പി. മുഹമ്മദ് ഷമ്മാസ് സെക്രട്ടറിമാരായ അന്‍സില് വാഴപ്പള്ളില്, ഹരികൃഷ്ണന് പാലാട് തുടങ്ങിയവര്‍ക്ക് ഗുരുതരമായ പരിക്കേറ്റു.\nമാര്‍ച്ച് യൂത്ത് കോണ്‍ഗ്രസ് ജില്ലാ പ്രസിഡന്റ് സുദീപ് ജെയിംസ് ഉദ്ഘാടനം ചെയ്തു. കേരളത്തിലെ പല മന്ത്രിമാരും അഴിമതിക്കേസിലും തട്ടിപ്പ് കേസിലും ഹവാലാ കേസിലും സ്വര്‍ണ്ണ ഇടപാട് കേസിലും പ്രതിയാകേണ്ടി വരുമ്പോള് അവരെ മുഖ്യമന്ത്രിക്ക് സംരക്ഷിക്കേണ്ടിവരുന്നത് മുഖ്യമന്ത്രി ഈ അഴിമതിയില് പങ്ക് പറ്റുന്നതുകൊണ്ടാണെന്നും അധോലോക മാഫിയാ ബന്ധമുള്ള മന്ത്രിമാരെ സംരക്ഷിക്കുന്ന പിണറായി വിജയന് സി.പി.എമ്മിന്റെ അന്തക വിത്തായി മാറുകയാണെന്നും യൂത്ത് കോണ്‍ഗ്രസ് ജില്ലാ പ്രസിഡന്റ് സുദീപ് ജെയിംസ് ഉദ്ഘാടന പ്രസംഗത്തില് പറഞ്ഞു.\nകെ.എസ്.യു ജില്ലാ പ്രസിഡന്റ് പി. മുഹമ്മദ് ഷമ്മാസ് യോഗത്തില് അധ്യക്ഷത വഹിച്ചു. സംസ്ഥാന ജനറല് സെക്രട്ടറി വി.കെ അതുല്, അഭിജിത്ത് സി.ടി, ഫര്‍ഹാന് മുണ്ടേരി, അന്‍സില് വാഴപ്പള്ളില്, നവനീത് നാരായണന്, ആദര്‍ശ് മാങ്ങാട്ടിടം, മുഹമ്മദ് റിബിന്.സി.എച്ച്, ഹരികൃഷ്ണന് പാലാട്, റാഹിബ്.കെ, ആകാശ് ഭാസ്‌കര്, ഉജ്വല് പവിത്രന്, ജോസഫ് തലക്കല്, സായന്ത്.ടി, അതുല് എം.സി, റനീസ് വി.കെ, അക്ഷയ് ആയിക്കര, അലേഖ് കാടാച്ചിറ, ആല്‍ബിന് അറക്കന്, അഷിത്ത് അശോകന്, സുഫൈല് സുബൈര്, വിസ്മയ എം.പി, സ്‌നേഹ.ഇ തുടങ്ങിയവര് മാര്‍ച്ചിന് നേതൃത്വം നല്‍കി. യൂത്ത് കോണ്‍ഗ്രസ്സ് നേതാക്കളായ കെ. കമല്‍ജിത്ത്, വി. രാഹുല്, പ്രിനില് മതുക്കോത്ത്, വരുണ് എം.കെ, നികേത് നാറാത്ത് തുടങ്ങിയവര് സംബന്ധിച്ചു.\nകെ.എസ്.യു ജില്ലാ കമ്മിറ്റിയുടെ കലക്ട്രേറ്റ് മാര്‍ച്ച് യൂത്ത് കോണ്‍ഗ്രസ് ജില്ലാ പ്രസിഡന്റ് സുദീപ് ജെയിംസ് ഉദ്ഘാടനം ചെയ്യുന്നു\nKANNUR KERALA K.S.U MARCH POLICE C.P.M\nകണ്ണൂരിലെ വിനോദസഞ്ചാര കേന്ദ്രങ്ങള് നവംബര് ഒന്നുമുതല് തുറക്കും\nഅണ്‍ലോക്ക് 5: ഒക്ടോബര് 15 മുതല് സ്‌കൂളുകളും കോളേജുകളും തുറക്കാം; തീയേറ്ററുകള്‍ക്കും പാര്‍ക്കുകള്‍ക്കും അനുമതി\nഹത്രാസ് ബലാത്സംഗം: കെ.എസ്.യു പ്രതിഷേധിച്ചു\nകണ്ണൂര് ജില്ലയില് 500 കടന്ന് കൊവിഡ് കേസുകള്: ഇന്ന് 519 പേര്‍ക്ക് കൂടി രോഗബാധ; 465 പേര്‍ക്ക് സമ്പര്‍ക്കത്തിലൂടെ\nറേഷന് വിതരണം നീട്ടി\nബാബ്റി മസ്ജിദ് വിധി മതേതര ഭാരതത്തിന്റെ അടിത്തറ തകര്‍ക്കുന്നത്: കെ.സി ജോസഫ് എം.എല്.എ\nകൊവിഡ്: ജില്ലയില് 185 പേര്‍ക്ക് കൂടി രോഗമുക്തി\nപ്രണയം നടിച്ച് 17കാരിയെ പീഡിപ്പിച്ചു; കണ്ണാടിപ്പറമ്പ് സ്വദേശി അറസ്റ്റില്


മൂന്നാം ടാറ്റൂ ദേ ഇവിടെയാണ്; ആരാധകർക്കായി വീഡിയോ പങ്കുവെച്ച് സാധിക വേണുഗോപാൽ; ആരാധകർ നൽകിയ മറുപടികൾ ഇങ്ങനെ..!! – Malayali Live\nമലയാള സിനിമ രംഗത്തും അതുപോലെ തന്നെ ടെലിവിഷൻ ഷോകളിലും ഒരുപോലെ തിളങ്ങി നിൽക്കുന്ന താരം ആണ് സാധിക വേണുഗോപാൽ. അഭിനയത്തിനൊപ്പം തന്നെ മോഡലിംഗ് കൊണ്ട് നടക്കുന്ന താരം നിരവധി ഹ്രസ്വ ചിത്രങ്ങളുടെയും ഭാഗം ആയിട്ടുണ്ട്. സ്റ്റാർ മാജിക് അടക്കം ഉള്ള ഷോകളിൽ സജീവം ആയ താരം മികച്ച അവതാരക കൂടിയാണ്.\nഎല്ലാ കാര്യത്തിലും നിലപാടുകൾ കൃത്യമായി പറയുന്ന സാധിക സോഷ്യൽ മീഡിയയിൽ ഏറെ സജീവമായ താരം കൂടി ആണ്. ഇൻസ്റ്റാഗ്രാമിൽ കൂടി താരങ്ങൾ ഇപ്പോൾ കൂടുതൽ സജീവമാകുന്നത് അതോടൊപ്പം തന്നെ അതിൽ കൂടിയാണ് താരങ്ങൾ ഏറ്റവും മോശം കമന്റ് സന്ദേശങ്ങൾ എന്നിവ നേരിടുന്നതും അത്തരത്തിൽ തനിക്ക് നേരെ ഉണ്ടാവുന്ന മോശം കമന്റ് സന്ദേശങ്ങൾ എന്നിവ തുറന്നു കാട്ടി വൈകൃതങ്ങൾ മുളയിലേ നുള്ളാൻ ശ്രമിക്കുന്ന ആൾ കൂടിയാണ് സാധിക.\nതന്റെ വിശേഷങ്ങൾ ഫോട്ടോഷൂട്ടുകൾ എന്നിവയൊക്കെ താരം കൃത്യമായി ആരാധകർക്കായി പങ്കുവെക്കാറുണ്ട്. അവരുടെ നല്ല അഭിപ്രായങ്ങൾ മാനിക്കുന്ന ആൾ കൂടി ആണ് സാധിക. ചില ഫോട്ടോഷൂട്ടുകൾ വിവാദങ്ങൾ ആകുമ്പോഴും താരം ഇടുന്ന ഓരോ ഫോട്ടോസും വളരെയധികം വേഗത്തിൽ വൈറൽ ആകാറുമുണ്ട്. വിവാദങ്ങൾ ഉണ്ടാകുന്നത് സർവ്വസാധാരണമായ വിഷയം ആണ് സോഷ്യൽ മീഡിയയിൽ.\nഎന്നാൽ അതൊന്നും താരം കാര്യമാക്കുകയില്ല എന്ന് മാത്രമല്ല വീണ്ടും ഫോട്ടോഷൂട്ടുകൾ നടത്താറുമുണ്ട്. ഇപ്പോളിതാ താരം രണ്ടാമതും ടാറ്റൂ അടിച്ചിരിക്കുകയാണ്. അതിന്റെ വീഡിയോ സാധിക തന്നെ തന്റെ ഇൻസ്‌റാഗ്രാമിലൂടെ ആരാധകരുമായി പങ്കുവെച്ചിട്ടുണ്ട്. വനിതാ ദിനത്തോട് അനുബന്ധിച്ച് തനിക്ക് വേണ്ടി തന്റെ സന്തോഷത്തിന് വേണ്ടി ചെയ്ത കാര്യം എന്നാണു ടാറ്റൂ അടിച്ചതിനോട് സാധിക പ്രതികരിച്ചത്.\nരണ്ടു ടാറ്റൂ ആണ് സാധിക പതിപ്പിച്ചിരിക്കുന്നത്. ദ് ഡീപ് ഇങ്ക് സ്റ്റുഡിയോസിൽ നിന്നാണ് നടി പച്ചകുത്തിയത്. താൻ പതിപ്പിച്ചിരിക്കുന്ന ഈ ടാറ്റൂവിന് പ്രത്യേകതകൾ ഒരുപാട് ഉണ്ടെന്നും താരം വ്യക്തമാക്കി. ഇപ്പോൾ തന്റെ ശരീരത്തിൽ മൊത്തം മൂന്ന് ടാറ്റൂ ഉണ്ടെന്നും സാധിക പറഞ്ഞു. സാധിക പങ്കുവെച്ച വീഡിയോ ഇതിനോടകം തന്നെ സോഷ്യൽ മീഡിയയിൽ ശ്രദ്ധ നേടി കഴിഞ്ഞു.\nഓർക്കുട്ട് ഒരു ഓർമക്കൂട്ട് എന്ന സിനിമയിലൂടെയാണ് സാധിക സിനിമലോകത്തിലേക്ക് എത്തിയത്. അതിനു ശേഷം കലികാലം എംഎൽഎ മണി പത്താം ക്ലാസും ഗുസ്തിയും ബ്രേക്കിംഗ് ന്യൂസ് തുടങ്ങിയ ചിത്രങ്ങളിലും വേഷമിട്ടിട്ടുണ്ട്. ശേഷം നിരവതി ടെലിവിഷൻ പരമ്പരകളുടെയും ഷോർട്ട് ഫിലിമുകളുടെയും ഭാഗമാകാൻ താരത്തിന് കഴിഞ്ഞു.\nഇത് നമുക്കും സമൂഹത്തിനും വേണ്ടി; മോഹൻലാൽ കോവിഡ് വാക്സിൻ സ്വീകരിച്ചു..!!


വിഷുഫലം 2021 ; ഓരോ നാളുകാർക്കും എങ്ങനെ? - Apdin\nവിഷുഫലം 2021 ; ഓരോ നാളുകാർക്കും എങ്ങനെ?\nമേടം ഒന്നിന് ആഘോഷിക്കുന്ന വിഷു, മലയാളികളുടെ പുതുവർഷാരംഭംകൂടിയാണ് . ജ്യോതിഷപ്രകാരം, സൂര്യൻ ആദ്യരാശിയായ മേടത്തിൽ പ്രവേശിക്കുന്ന ദിവസമാണ് പുതുവർഷാരംഭം.\nവിഷു എപ്പോഴും ഐശ്വര്യത്തിന്റേയും സമ്പല്‍സമൃദ്ധിയുടേയും ദിനമാണ്. മേടപ്പുലരിയില് മഞ്ഞപ്പട്ടുടുത്ത കണ്ണനെ കണി കണ്ടു കൊണ്ട് ജീവിതത്തില് പുതിയ ഒരു സമയത്തിലേക്ക് കാലെടുത്ത് വെക്കുന്ന ഒരു ദിവസം തന്നെയാണ് വിഷു. എന്നാല് ഈ വിഷുവിന് വിഷുഫലം എന്താണ് നിങ്ങള്‍ക്ക് പറയുന്നത് എന്നുള്ളതിനെക്കുറിച്ച് അറിഞ്ഞിരിക്കാവുന്നതാണ്. 27 നക്ഷത്രത്തിന്റേയും വിഷുഫലത്തെക്കുറിച്ചും ഇതിലൂടെ ആരൊക്കെ മുന്‍കരുതല് എടുക്കണം എന്നും ആരിലൊക്കെ ജീവിതത്തില് നേട്ടങ്ങള് ഉണ്ടാവുന്നു എന്നും നമുക്ക് നോക്കാവുന്നതാണ്.\nഅശ്വതിശനിയുടെ പ്രതികൂല സമയം ഈ നക്ഷത്രക്കാര്‍ക്ക് ഉണ്ടാവുമെങ്കിലും ഗ്രഹം മകരം രാശിയുടെ ഇടം കൈവശപ്പെടുത്തുന്നതിനാല് ഒരു ദോഷവും സംഭവിക്കില്ല. വാസ്തവത്തില്, ഇത് ഒരു അനുകൂല വര്‍ഷമാണ്, ജോലിസ്ഥലത്തും കുടുംബത്തിലും ചില അലസതയും അസ്വസ്ഥതയും അനുഭവപ്പെടാമെങ്കിലും സമൃദ്ധി കൈവരിക്കാന് കഴിയും. എന്നിരുന്നാലും, കുടുംബത്തില് സമാധാനം നിലനില്‍ക്കും.\nഭരണി നിങ്ങള്‍ക്ക് പ്രയോജനകരമായ ഒരു വര്‍ഷം പ്രതീക്ഷിക്കാം. യഥാര്‍ത്ഥത്തില്, വര്‍ഷത്തിന്റെ രണ്ടാം പകുതിയില് ആദ്യത്തേതിനേക്കാള് നല്ല വാര്‍ത്തകള് കേള്‍ക്കുന്നു. ഇത് കൂടാതെ ഒരു പുതിയ വീടിനായുള്ള പദ്ധതികള് നടപ്പിലാക്കും. ജീവിതത്തില് നേട്ടങ്ങള് വന്നു തുടങ്ങുന്ന ഒരു സമയമായിരിക്കും.\nകാര്‍ത്തിക വര്‍ഷത്തിന്റെ ആദ്യ പകുതി രണ്ടാം ഭാഗത്തേക്കാള് അനുകൂലമായിരിക്കും. ഒരു തൊഴില് തേടുന്നത് പോസിറ്റീവ് ഫലം നല്‍കുന്നു. ജീവനക്കാര്‍ക്ക് പ്രമോഷനുകള് പ്രതീക്ഷിക്കാം. അതേസമയം, വിദ്യാര്‍ത്ഥികള് അക്കാദമിക് രംഗത്ത് മികവ് പുലര്‍ത്തുന്നതിന് സാധിക്കുന്നു. പൊതുവേ പോസിറ്റീവ് നേട്ടങ്ങള് ഇവര്‍ക്കുണ്ടാവുന്നു.\nരോഹിണി നിങ്ങള് പ്രതീക്ഷിച്ചതിലും കൂടുതല് അനുഗ്രഹങ്ങള് ഈ വര്‍ഷം നിങ്ങള്‍ക്ക് ലഭിച്ചേക്കാം. എന്നിരുന്നാലും, വ്യാഴം പ്രതികൂല നിലയിലായിരിക്കുമ്പോള് ജൂലൈ മുതല് നവംബര് വരെ അല്‍പം ശ്രദ്ധിക്കുക. സാഹചര്യം മനസിലാക്കി പ്രവര്‍ത്തിച്ചാല് അനുകൂലമാക്കി മാറ്റാവുന്നതാണ്.\nനിരവധി പ്രതികൂല സാഹചര്യങ്ങളില്ലാതെ മുന്നോട്ട് പോവുന്നതിന് സാധിക്കുന്ന ഒരു സമയമാണ് മകീരം നക്ഷത്രക്കാര്‍ക്ക്. കരിയറുമായി ബന്ധപ്പെട്ടും കുടുംബത്തിലും നേട്ടങ്ങള് ഉണ്ടാകും. വര്‍ഷത്തിന്റെ രണ്ടാം പകുതിയില്, നിങ്ങള്‍ക്ക് ഗുരുതര രോഗത്തെയും പ്രതികൂലാവസ്ഥകളേയും\nതിരുവാതിര ഈ നക്ഷത്രത്തിന് കീഴില് ജനിച്ചവര്‍ക്ക് ഒരു നല്ല വര്‍ഷം. ജൂണ് 30 മുതല് നവംബര് 20 വരെ ദൈവാനുഗ്രഹം ഉണ്ടാവുന്നു. എന്നാല് ഏപ്രില് 14 മുതല് ജൂണ് 30 വരെയുള്ള കാലയളവ് അല്‍പം ബുദ്ധിമുട്ടാണ്. എന്നിട്ടും, ദീര്‍ഘകാലമായി നിലനില്‍ക്കുന്ന ചില സ്വപ്നങ്ങള് സാക്ഷാത്കരിക്കാനാകും. കൃഷിയില് നിന്നും ബിസിനസില് നിന്നും അപ്രതീക്ഷിത നേട്ടങ്ങള് ലഭിക്കും.\nപുണര്‍തം സാധാരണയായി, നല്ല സംഭവവികാസങ്ങള് ജീവിതത്തില് പ്രതീക്ഷിക്കാം. പോസിറ്റീവ്, നെഗറ്റീവ് ഘട്ടങ്ങളില് വ്യാഴം എത്തുമ്പോള്, ഒരു വലിയ ഭാഗ്യം നിങ്ങളെ കാത്തിരിക്കുന്നു. നിങ്ങളുടെ ആരോഗ്യവും സാമ്പത്തികവും ശ്രദ്ധിക്കുക. ഇതിന് രണ്ടിനും കോട്ടം തട്ടുന്നതിനുള്ള സാധ്യതയുണ്ട്.\nപൂയം സാധാരണയായി, ജൂണ് 30 മുതല് നവംബര് 20 വരെ ഒരു അനുകൂല വര്‍ഷ പൂയ്യം നക്ഷത്രക്കാര്‍ക്കുണ്ടാവാം. ഈ കാലയളവില് വളരെയധികം ശ്രദ്ധിക്കുക. കുടുംബത്തില് സമാധാനമുണ്ടാകും. സാമ്പത്തിക നേട്ടങ്ങള് ധാരാളം ഉണ്ടാവുന്നു.\nആയില്യം ഒരു നല്ല വര്‍ഷം ആയിരിക്കും ആയില്യം നക്ഷത്രക്കാര്‍ക്ക്. പലപ്പോഴും പല വിധത്തിലുള്ള ഇടപെടലുകള് നിങ്ങള്‍ക്ക് പ്രതികൂല സാഹചര്യങ്ങളെ മറികടക്കാന് ഉള്ള ശക്തി തരുന്നു. ജോലി ആഗ്രഹിക്കുന്നവര്‍ക്കും ജീവനക്കാര്‍ക്കും വിദ്യാര്‍ത്ഥികള്‍ക്കും നേട്ടങ്ങള്‍ക്കായി കാത്തിരിക്കാം.\nമകം ഈ വര്‍ഷം നിങ്ങള്‍ക്ക് തടസ്സങ്ങള് നേരിടാന് സാധ്യതയില്ല. കുടുംബ ജീവിതത്തിലും കരിയറിലും പുരോഗതി ഉണ്ടായിരിക്കും. വ്യാഴത്തിന്റെ പ്രീതിയോടെ, ജൂണ് 30 മുതല് നവംബര് 20 വരെയുള്ള കാലയളവ് നിങ്ങള്‍ക്ക് നേട്ടങ്ങളുടേതായിരിക്കും. നിങ്ങള്‍ക്ക് സാമ്പത്തിക ബുദ്ധിമുട്ടുകള് മറികടന്ന് പല ആഗ്രഹങ്ങളും പൂര്‍ത്തീകരിക്കാന് സാധിക്കും.\nപൂരം ജൂണ് 30 മുതല് നവംബര് 20 വരെ നിങ്ങള്‍ക്ക് ദൈവാനുഗ്രഹം ഉണ്ടായിരിക്കും. ഒപ്പം ആഗ്രഹങ്ങള് സഫലമാകും. എന്നിരുന്നാലും, വ്യാഴം പ്രതികൂല ഘട്ടത്തിലൂടെ കടന്നുപോകുന്നതിനാല് ഏപ്രില് 14 മുതല് ജൂണ് 30 വരെ എന്തും നേരിടുന്നതിനുള്ള മാനസിക ശക്തി നിങ്ങള്‍ക്കുണ്ടാവും. ഈ കാലയളവില് നിങ്ങളുടെ ആരോഗ്യം ശ്രദ്ധിക്കുക. എന്നിരുന്നാലും, വലിയ പ്രതിസന്ധികളൊന്നും നിങ്ങളെ ബാധിക്കില്ല.\nഉത്രം ശനിയുടെ പ്രതികൂല ഫലങ്ങള് നിങ്ങളെ ബുദ്ധിമുട്ടിക്കില്ല. എന്നാല് വ്യാഴം പ്രയോജനകരവും ദോഷകരവുമായ ഘട്ടങ്ങളിലൂടെ മാറിമാറി കടന്നുപോകുമ്പോള്, ഒരു സമ്മിശ്ര ഭാഗ്യം വര്‍ഷത്തില് നിങ്ങളെ കാത്തിരിക്കുന്നു. നിങ്ങളുടെ ആരോഗ്യത്തിന് പ്രത്യേക ശ്രദ്ധ നല്‍കേണ്ടതുണ്ട്, എന്നാല് തൊഴില് മേഖലയിലും കുടുംബ ജീവിതത്തിലും നല്ല പുരോഗതി ഉണ്ടായിരിക്കും. തൊഴിലന്വേഷകര്‍ക്ക് ഒരു നല്ല വാര്‍ത്ത പ്രതീക്ഷിക്കാം, കൂടാതെ വിദ്യാര്‍ത്ഥികള് പല മത്സര പരീക്ഷകളും വിജയിക്കും.\nഅത്തം അത്തം നക്ഷത്രക്കാര്‍ക്ക് ഈ വര്‍ഷത്തെ വിഷുഫലം നേട്ടങ്ങളുടേതാണ്. ജീവിതത്തില് പകുതിയില് നിര്‍ത്തിയ പല കാര്യവും തുടരുന്നതിന് ഈ വര്‍ഷം സാധിക്കുന്നു. ഇത് കൂടാതെ ജീവിതത്തിലുണ്ടാവുന്ന പല പ്രതിസന്ധികള്‍ക്കും പരിഹാരം കാണുന്നതിന് സാധിക്കുന്ന ഒരു വര്‍ഷം കൂടിയാണ് ഈ വര്‍ഷം. ഈശ്വരാനുഗ്രഹം ഇവരെ തേടിയെത്തുന്നു.\nചിത്തിര ഒരു മികച്ച വര്‍ഷത്തിനുള്ള സാധ്യത നിങ്ങള്‍ക്ക് മുന്നിലുണ്ട്. വിദ്യാര്‍ത്ഥികള്‍ക്ക് പരീക്ഷകളില് മികവ് പുലര്‍ത്താനും വീട്ടമ്മമാര്‍ക്ക് ജീവിതത്തില് ്‌വളരെയധികം സന്തോഷം അനുഭവിക്കാനും ഭാഗ്യമുണ്ട്. ജോലിസ്ഥലത്തും വീട്ടിലും നല്ല സംഭവവികാസങ്ങള് ഉണ്ടാകും. സന്താനഭാഗ്യം ദമ്പതികള്‍ക്ക് പ്രതീക്ഷിക്കാം. മാത്രമല്ല, വീട്ടില് സമാധാനം നിലനില്‍ക്കും.\nചോതി ജൂണ് 30 വരെയും നവംബര് 20 ന് ശേഷവും ഒരു പ്രയോജനകരമായ സമയം നിങ്ങളെ കാത്തിരിക്കുന്നു. നിങ്ങളുടെ കരിയറില് സുഗമമായ പുരോഗതി ഉണ്ടായിരിക്കുകയും വീട്ടില് സന്തോഷകരമായ പല കാര്യങ്ങളും ഉണ്ടാവുന്നുണ്ട്. ജോലി ആഗ്രഹിക്കുന്നവര്‍ക്ക് ആഗ്രഹിക്കുന്ന രീതിയിലുള്ള ഒരു ജോലിക്കുള്ള സാധ്യതയുണ്ട്. പരീക്ഷകളില് വിജയിക്കുന്നതിനുള്ള സാധ്യതയുണ്ട്. വിശാഖം തുലാം കീഴില് ജനിക്കുന്നവര്‍ക്ക് ഇത് കണ്ടകശനിയുടെ സമയമാണ്. വ്യാഴം പ്രയോജനകരവും പ്രതികൂലവുമായ ഘട്ടങ്ങളിലൂടെ കടന്നുപോകുമ്പോള്, നിങ്ങള്‍ക്ക് ഒരു സമ്മിശ്ര വിധി അനുഭവപ്പെടാം. നിങ്ങളുടെ ആരോഗ്യം ശ്രദ്ധിക്കുക എന്നതാണ് ശ്രദ്ധിക്കേണ്ട കാര്യം. ഇതെല്ലാം ജീവിതത്തില് നേട്ടങ്ങള് ഉണ്ടാക്കുന്ന സമയം കൂടിയാണ് ഇത്.\nഅനിഴം അനിഴം നക്ഷത്രക്കാര്‍ക്ക് ഏറ്റവും മഹത്തായ ഒരു വര്‍ഷമായിരിക്കും. ഇവര് വളരെയധികം ദൈവാനുഗ്രഹത്തിന് അനുഗ്രഹിക്കപ്പെടുന്നു. വ്യാഴത്തിന് നന്ദി. എല്ലാ ജോലികളും വിജയിക്കും കൂടാതെ സാമ്പത്തിക നേട്ടങ്ങളും പ്രതീക്ഷിക്കാം. പൂര്‍വ്വിക സ്വത്ത് നിങ്ങളുടെ കൈവശമുണ്ടാകാം, ഒരു വിദേശ യാത്രയ്ക്ക് സാധ്യതയുണ്ട്. കുടുംബജീവിതവും സുഗമമായിരിക്കും.\nതൃക്കേട്ട പണത്തിന്റെ കാര്യത്തില് സാമ്പത്തിക നേട്ടം ഉണ്ടാവുന്നുണ്ട്. നിങ്ങള്‍ക്ക് വായ്പകളും ഷെയറുകളിലെയും മ്യൂച്വല് ഫണ്ടുകളിലെയും നിക്ഷേപത്തില് നിന്നുള്ള ലാഭവും ലഭിക്കുന്നു. എന്നിരുന്നാലും, ഈ കാലയളവില് സാമ്പത്തിക കാര്യങ്ങളില് നല്ല ശ്രദ്ധ ചെലുത്തുക. അതേസമയം, വര്‍ഷം മുഴുവന് വീട്ടില് സമാധാനമുണ്ടാകും.\nമൂലം വര്‍ഷത്തിന്റെ ആദ്യ സമയം അല്‍പം വെല്ലുവിളികള് ഉയര്‍ത്തുന്ന ആരോഗ്യ സാമ്പത്തിക പ്രതിസന്ധികള്‍ക്കുള്ള സാധ്യതയുണ്ട്. പക്ഷേ പിന്നീട് നിങ്ങള്‍ക്ക് നല്ല സമയം ആയിരിക്കും. ജോലി അന്വേഷിക്കുന്നവര്‍ക്ക് ഉയര്‍ന്ന ശമ്പളമുള്ള ഒരു പോസ്റ്റ് പ്രതീക്ഷിക്കാം, അതേസമയം വിവാഹബന്ധം നിര്‍ത്തിവച്ചവര്‍ക്ക് ദാമ്പത്യ ആനന്ദവും സന്തോഷകരമായ കുടുംബജീവിതവും അനുഭവിക്കാന് കഴിയും.\nപൂരാടം ശനിയുടെ പ്രതികൂല ഫലങ്ങള് നിങ്ങളെ ദോഷകരമായി ബാധിക്കുകയില്ലെങ്കിലും പ്രയോജനകരമായ കാലയളവ് ജൂണ് 30 വരെയായിരിക്കും. ദീര്‍ഘനാളായുള്ള സ്വപ്നങ്ങള് സാക്ഷാത്കരിക്കാം, രോഗങ്ങളില് നിന്ന് മോചനം ലഭിക്കും, തൊഴില് നേട്ടങ്ങള് നിങ്ങളെ കാത്തിരിക്കുന്നു. കൃഷിയിലും ബിസിനസ്സിലും ഏര്‍പ്പെട്ടിരിക്കുന്ന ആളുകള്‍ക്ക് നേട്ടമുണ്ടാകും.\nഉത്രാടം മൊത്തത്തില്, ഈ വിഷു വര്‍ഷം മുതല് ഒരു നല്ല വര്‍ഷം നിങ്ങളെ കാത്തിരിക്കുന്നു. എന്നാല് ആദ്യത്തെ കുറച്ച് മാസങ്ങളില് നിങ്ങളുടെ ആരോഗ്യം ശ്രദ്ധിക്കുക. ജോലിസ്ഥലത്തും വീട്ടിലും നിങ്ങള്‍ക്ക് അനുകൂലമായ സാഹചര്യങ്ങള് ആയിരിക്കും. വിദ്യാര്‍ത്ഥികള് പരീക്ഷകളില് തിളങ്ങും. പല വിധത്തിലുള്ള അവസരങ്ങള് ഇവരെ കാത്തിരിക്കുന്നുണ്ടാവും.\nതിരുവോണം ശനി പ്രതികൂല ഘട്ടത്തിലാണെങ്കിലും, നിങ്ങള്‍ക്ക് ദോഷമുണ്ടാകുന്ന തരത്തിലായിരിക്കില്ല. നിങ്ങളുടെ ജോലിയുമായി ബന്ധപ്പെട്ട കാര്യങ്ങളിലും കുടുംബകാര്യങ്ങളിലും നേട്ടങ്ങള് ഉണ്ടാകും. വീട്ടില് സമാധാനം നിലനില്‍ക്കുകയും സാമ്പത്തിക നേട്ടങ്ങളും ഉണ്ടാകും. പുതിയ ജോലി ലഭിക്കുന്നതിനുള്ള സാധ്യതയുണ്ട്.\nഅവിട്ടം ഒരു അനുകൂല സമയം നിങ്ങള്‍ക്കുണ്ടായിരിക്കും. നിങ്ങള്‍ക്ക് ഒരു മികച്ച പോസ്റ്റിലേക്ക് അംഗീകാരവും സ്ഥാനക്കയറ്റവും ലഭിക്കുന്നു. വിദ്യാര്‍ത്ഥികള് പരീക്ഷകളില് മികവ് പുലര്‍ത്തുകയും വീട്ടമ്മമാര്‍ക്ക് സന്തോഷം നിറയുന്ന അന്തരീക്ഷം ഉണ്ടാവുകയും ചെയ്യുന്നുണ്ട്.\nചതയം ഏപ്രില് 14 മുതല് ജൂണ് 30 വരെയും നവംബര് 20 ന് ശേഷവും നന്നായി കഷ്ടപ്പെടേണ്ടതായി വരുന്നുണ്ട്. ജോലിസ്ഥലത്തും വീട്ടിലും കാര്യങ്ങള് നല്ല രീതിയില് മുന്നോട്ട് പോവുന്നുണ്ട്. വിദ്യാര്‍ത്ഥികള്‍ക്കും കൃഷിക്കാര്‍ക്കും ബിസിനസുകാര്‍ക്കും നേട്ടങ്ങള് ഉണ്ടാവുന്നുണ്ട്.\nപൂരുരുട്ടാതി എല്ലാ ശ്രമങ്ങളിലും നിങ്ങള് വിജയിക്കും, പക്ഷേ വ്യാഴം വര്‍ഷത്തില് വിവിധ ഘട്ടങ്ങളിലൂടെ കടന്നുപോകുമ്പോള് ആനുകൂല്യങ്ങള് ലഭിക്കണം എന്നില്ല. നിങ്ങള്‍ക്ക് തുടക്കത്തില് ആരോഗ്യ പ്രശ്നങ്ങള് നേരിടേണ്ടിവരുമെങ്കിലും കുടുംബജീവിതം സുഗമമായിരിക്കും. പരീക്ഷകള് മാറ്റി വെക്കേണ്ടതായി വരും.\nഉത്രട്ടാതി പ്രതീക്ഷിച്ചതിലും കൂടുതല് നേട്ടങ്ങള് നിങ്ങള് നേടും, പ്രത്യേകിച്ച് നിങ്ങളുടെ ജോലിയുമായി ബന്ധപ്പെട്ട് ഉണ്ടാവുന്ന നേട്ടങ്ങള്. വരുമാനത്തിന്റെ പുതിയ വഴികള് വെളിപ്പെടുത്തുകയും വീട്ടില് സന്തോഷം നിലനില്‍ക്കുകയും ചെയ്യും. വിദ്യാര്‍ത്ഥികള് പഠനങ്ങളില് തിളങ്ങും.\nരേവതി പ്രയോജനകരമായ ഒരു വര്‍ഷമാണെങ്കിലും ജൂണ് 30 മുതല് നവംബര് 20 വരെ സമ്മിശ്ര ഫലങ്ങളായിരിക്കും. സാധാരണയായി, കുടുംബജീവിതവുമായി ബന്ധപ്പെട്ട കൂടുതല് നേട്ടങ്ങള് ഉണ്ടാകാം. നിങ്ങളുടെ വരുമാനവും വര്‍ദ്ധിക്കുകയും അധികാരികളില് നിന്ന് ഒരു അംഗീകാരം നേടുകയും ചെയ്യും.\nPosted in: Astrology Blog Posted by: admin On: April 15, 2021\nTags: വിഷുഫലം 2021


ശല്യമായി ഫോണ് നമ്പര്; കൂടുതല് സംഭവങ്ങള് പുറത്തുവരുന്നു\nHomemobileശല്യമായി ഫോണ് നമ്പര്; കൂടുതല് സംഭവങ്ങള് പുറത്തുവരുന്നു\nVengara Popular News August 18, 2021\nകോട്ടയം - വാകത്താനത്തെ വീട്ടമ്മയുടെ ഫോണ് വിളി ശല്യ പ്രശ്‌നത്തില് മുഖ്യമന്ത്രിവരെ ഇടപെട്ടിരിക്കെ കൂടുതല് സമാന സംഭവങ്ങള് പുറത്തുവരുന്നു. കോട്ടയം നഗരസഭാ ഓഫീസിലെ സന്ദര്‍ശക ഡയറിയില് ഫോണ് നമ്പര് എഴുതിയ വീട്ടമ്മ ഒടുവില് പോലീസ് സഹായത്താലാണ് രക്ഷപ്പെട്ടത്്.\nകോട്ടയം നഗരസഭയുടെ കുമാരനല്ലൂര് മേഖലാ ഓഫീസിലെ സന്ദര്‍ശക ഡയറിയില് കോവിഡ് മാനദണ്ഡപ്രകാരം ഫോണ് നമ്പര് എഴുതിപ്പോയതാണ് വിനയായത്്. ഇതോടെ വിളിയായി. ഈ ഫോണിലേക്കുള്ള വിളി അവസാനിപ്പിക്കാന് അവസാനം പോലീസിനെ ആശ്രയിക്കേണ്ടി വന്നു. കോവിഡ് മാനദണ്ഡപ്രകാരം, സന്ദര്‍ശകര് ഫോണ് നമ്പര് എഴുതണമെന്ന നിര്‍ദേശം അനുസരിച്ചതാണ്. എഴുതി മണിക്കൂറുകള്‍ക്കുള്ളില് ഫോണ് വിളി വന്നു. നിക്ഷേപത്തിന് ഉയര്‍ന്ന പലിശ വാഗ്ദാനം ചെയ്ത് മാന്യമായി സംസാരിച്ചായിരുന്നു തുടക്കം. പിന്നെ സ്വഭാവവും സംസാര രീതിയും മാറി.\nവീട്ടമ്മയുടെ കുടുംബ വിവരങ്ങള് ചോദിച്ചറിഞ്ഞു. ഭര്‍ത്താവ് ജീവിച്ചിരിപ്പില്ലെന്ന് അറിഞ്ഞതോടെ നിരന്തരം വിളിയെത്തി. സംഭാഷണത്തിന്റെ സ്വഭാവം ക്രമേണ മാറി വന്നു. വീട്ടമ്മ പോലീസില് പരാതി നല്‍കി. പോലീസ് ഒരു തവണ വിളിച്ചതോടെ ഫോണ് നമ്പര് ഓഫായി. വ്യാജ വിലാസത്തിലെടുത്ത ഫോണ് നമ്പറാണെന്നു പോലീസ് കണ്ടെത്തി. പിന്നീട് ഫോണ് വഴിയുള്ള ശല്യം ഉണ്ടായിട്ടില്ല.\nപാമ്പാടിയിലെ വീട്ടമ്മയ്ക്ക് അബദ്ധത്തില് വന്ന ഫോണ് കോള് ഒടുവില് പോക്‌സോ കേസില് എത്തി. ഇന്റര്‍നെറ്റ് കോളായിരുന്നു വന്നത്. വിദേശത്തുള്ള ബന്ധുവാണെന്നു കരുതി വീട്ടമ്മ സംസാരിച്ചു. മറുതലയ്ക്കലുള്ള ആള് വിദേശത്തുള്ള ബന്ധുവായി അഭിനയിക്കുകയും ചെയ്തു. ഇയാള് വീണ്ടും വിളിച്ചപ്പോള് 11 വയസുള്ള മകളാണ് ഫോണെടുത്തത്. കുട്ടിയുമായി പരിചയത്തിലായതോടെ ഓണ്‍ലൈന് ക്ലാസ് സമയത്ത് ഇയാള് പതിവായി വിളിച്ചുതുടങ്ങി.\nകുട്ടിയുടെ ഫോട്ടോകള് കൈക്കലാക്കി. ഇതു വീട്ടിലേക്ക് അയച്ചുകൊടുത്ത് പണം ആവശ്യപ്പെട്ടതോടെയാണ് വീട്ടുകാര് സംഭവം അറിയുന്നത്. നെറ്റ് കോള് വന്നതിനാല് ലൊക്കേഷന് കണ്ടെത്താന് പോലീസ് ഏറെ ബുദ്ധിമുട്ടിയെങ്കിലും സൈബര് സെല് സഹായത്തോടെ മലേഷ്യയില് നിന്നു പ്രതിയെ ചെന്നൈയില് വിളിച്ചു വരുത്തി അറസ്റ്റ് ചെയ്തു. വര്‍ക്കല സ്വദേശിയാണ് അറസ്റ്റിലായത്.\nകോട്ടയം വാകത്താനം സ്വദേശിയായ വീട്ടമ്മയുടെ ഫോണ് നമ്പര് ലൈംഗീക തൊഴിലാളിയുടേതെന്ന പേരിലാണ് പ്രചരിപ്പിച്ചത്്. വീട്ടമ്മയുടെ ഫോണ് നമ്പര് ചില സാമൂഹ്യ വിരുദ്ധര് പ്രചരിപ്പിച്ചതോടെയാണ് ദുരിതം തുടങ്ങിയത്. കുടുംബം പോറ്റാനായി തുന്നല് ജോലി ചെയ്യുന്ന വീട്ടമ്മയുടെ മൊബൈലിലേക്ക് രാവും പകലും ഫോണ് വിളികളെത്തി. ശല്യം സഹിക്കാനാകാതെ വീട്ടമ്മ പോലീസില് പരാതി നല്‍കിയെങ്കിലും ഫോണ് നമ്പര് മാറ്റാനായിരുന്നു നിര്‍ദേശം. ഒടുവില് സഹികെട്ട് മുഖ്യമന്ത്രിക്ക് പരാതി നല്‍കി. മുഖ്യമന്ത്രി വിഷയത്തില് ഇടപെട്ടതോടെ വീട്ടമ്മയുടെ ഫോണിലേക്ക് നിരന്തരം വിളിച്ച് ശല്യം ചെയ്തവരെ പോലീസ് പിടികൂടി.